open-index/open-wikipedia-markdown huggingface dataset:
ഗംഗാ ദേവി (ചിത്രകാരി)

ഭാരതീയയായ ചിത്രകാരിയാണ് **ഗംഗാദേവി** (1928-1991) മധുബാനി ശൈലിയിലുള്ള രചനാ ശൈലിയിലെ പ്രമുഖയായിരുന്നു. വിദേശത്തും മധുബാനി ശൈലി പ്രചരിപ്പിച്ചു. 1928 ൽ ബീഹാറിലെ മിഥിലയിൽ ജനിച്ചു.  കായസ്ഥ കുടുംബങ്ങളിൽ പ്രചാരത്തിലിരുന്ന പാരമ്പര്യ ചിത്ര രചനാ രീതിയായ കച്നി എന്ന രേഖാ ചിത്ര കലയിൽ കുട്ടിക്കാലത്തേ പ്രാവീണ്യം തെളിയിച്ചു. നിരവധി വിദേശ രാജ്യങ്ങൾ സന്ദർശിച്ചു. അമേരിക്കയിൽ നടന്ന ഫെസ്റ്റിവൽ ഓഫ് ഇന്ത്യയുടെ ഭാഗമായിരുന്നു, അമേരിക്ക സീരീസ്, മോസ്കോ ഹോട്ടൽ, ഫെസ്റ്റിവൽ ഓഫ് അമേരിക്കൻ ലൈഫ്, റൈഡ് ഇൻ എ റോളർ കോസ്റ്റർ തുടങ്ങിയ ചിത്രങ്ങൾ പ്രസിദ്ധമാണ് . കരകൗശല വിദ്യക്കു നൽകുന്ന ദേശീയ അവാർഡ് ഭാരത സർക്കാരിൽ നിന്നു ലഭിച്ചിട്ടുണ്ട്. 1984 ൽ പത്മശ്രീ ലഭിച്ചു.

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ഭാരതീയ ചിത്രകാരികൾ
വർഗ്ഗം:പത്മശ്രീ പുരസ്കാരം ലഭിച്ചവർ
സിതാര അചക്സായ്

**സിതാര അചക്സായ്** (born 1956/1957 – died 12 April 2009) മുൻനിര അഫ്ഘാൻ സ്ത്രീവിമോചനപ്രവർത്തകയും കണ്ഡഹാറിലെ പ്രാദേശിക ഭരണകൂടത്തിലെ അംഗവും ആയിരുന്നു. താലിബാൻ അവരെ കൊലപ്പെടുത്തുകയാണുണ്ടായത്. 

"അചക്സായ്" അഫ്ഘാനിസ്ഥാനിലെ വംശീയവിഭാഗമായ പഷ്‌ത്തൂൺ ജനതയുടെ ഒരു വിഭാഗമായ ദുർറാനി ഗോത്രത്തിലെ ഒരു ഉപഗോത്രമാണ്. അവർ അഫ്ഘാനിസ്ഥാന്റെയും ജർമ്മനിയുടെയുടെയും ഇരട്ട പൗരത്വം അവർക്കുണ്ടായിരുന്നു. കാനഡയിലും അവരറിയപ്പെട്ട വ്യക്തിയായിരുന്നു. കാരണം അവരുടെ കൂട്ടുകുടുംബത്തിലെ അനേകംപേർ കാനഡയിൽ ടൊറോണ്ടോയിൽ സ്ഥിരതാമസമാണ്. മലാലയ് കാക്കർ, സഫിയ അമാജാൻ എന്നിവരെപ്പോലെ സിതാര അചക്സായിയും താലിബാന്റെ ഭീഷണിനേരിട്ടു. അഫ്ഘാൻ സ്ത്രീകളുടെ ക്ഷേമത്തിനായി പ്രവർത്തിച്ചതാണ് അവരുടെ ജീവനുതന്നെ ഭീഷണിയായത്. 2009 ഏപ്രിൽ 12നു തന്റെ 52ആം വയസ്സിൽ താലിബാന്റെ ഭീകരാക്രമണത്തിൽ അവർ കൊല്ലപ്പെട്ടു. 

കനേഡിയൻ സർക്കാർ താലിബാന്റെ വധത്തെ അപലപിച്ചു. ഗവർണ്ണർ ജനറൽ ആയ മിഷേലെ ജീൻ പറഞ്ഞത്: സിതാര അചക്സായ് കൊല്ലപ്പെട്ടതിൽ ഞങ്ങൾ തുല്യമായി ദുഃഖിക്കുന്നു. വെടിവച്ചുകൊല്ലപ്പെട്ട അവർ ധീരയായ അവർ തന്റെ രാജ്യത്തെ സ്ത്രീകളുടെ അവകാശങ്ങൾക്കുവേണ്ടി പോരാടി. താലിബാൻ പെട്ടെന്നുതന്നെ ഈ ഭീരുത്വപരമായ പ്രവൃത്തിയുടെ ഉത്തരവാദിത്തം ഏറ്റെടുത്തു. അഫ്ഘാനിസ്ഥാനിലെ മുന്നോട്ടുള്ള വികസനവും സന്തുലനവും തകർക്കുന്നതിനാണ് താലിബാൻ ശ്രമിച്ചിട്ടുള്ളത്. 

## അവലംബം

വർഗ്ഗം:അഫ്ഗാനിസ്താനിൽ കൊല ചെയ്യപ്പെട്ടവർ
വർഗ്ഗം:1950-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഇസ്ലാമിക് ഫെമിനിസ്റ്റുകൾ
മീന കേഷ്വർ കമൽ

**മീന കേഷ്വർ കമൽ**എന്ന **മീന** (Pashto/; February 27, 1956 – February 4, 1987) അഫ്ഗാനിസ്ഥനിലെ രാഷ്ട്രീയപ്രവർത്തകയും ഫെമിനിസ്റ്റും സ്ത്രീകളുടെ അവകാശങ്ങൾക്കായി പ്രവർത്തിച്ചിരുന്ന വനിതയും ആയിരുന്നു. റവല്യൂഷണറി അസോസിയേഷൻ ഓഫ് ദ വിമൻ ഓഫ് അഫ്ഘാനിസ്ഥാൻ (RAWA) സ്ഥാപിച്ചു. 1987ൽ താലിബാൻ അവരെ കൊലപ്പെടുത്തി.
## ജീവചരിത്രം

1977ൽ അവർ കാബൂൾ സർവ്വകലാശാലയിലെ ഒരു വിദ്യാർത്ഥിനി ആയിരുന്നു. 

## ഇതും കാണൂ

*Revolutionary Association of the Women of Afghanistan
*Taliban treatment of women

## കൂടുതൽ വായനയ്ക്ക്
* *Meena - Heroine of Afghanistan*, (2003) book by Melody Ermachild Chavis ISBN 0-312-30689-X.

## അവലംബം

വർഗ്ഗം:1956-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:പൗരാവകാശ പ്രവർത്തകർ
ഹൗദ നോനൂ

**ഹൗദ നോനൂ** എന്ന **ഹൗദ എസ്ര എബ്രാഹിം നോനൂ** (; born  September 7, 1964) 2008 മുതൽ 2013 വരെ അമേരിക്കൻ ഐക്യനാടുകളിലെ ബഹറൈൻ അംബാസഡർ ആയിരുന്നു. ബഹറൈന്റെ വിദേശകാര്യമന്ത്രി ആയിരുന്ന ഖാലെദ് ബെൻ അഹ്മദ് അൽ-ഖലീഫ ആണ് അവരെ ഈ സ്ഥാനത്തേയ്ക്കു നാമനിർദ്ദേശം ചെയ്തത്. നോനൂ ബഹറൈന്റെ അംബാസഡർ ആയി നിയമിതയാകുന്ന മൂന്നാമത്തെ സ്ത്രീയും ഈ സ്ഥാനത്തെത്തുന്ന മദ്ധ്യപൂർവ്വദേശത്തെ ആദ്യത്തെ ജൂതമതക്കാരിയും ആയിരുന്നു. അമേരിക്കൻ ഐക്യനാടുകളിലേയ്ക്കുള്ള ആദ്യ ബഹറൈനി അംബാസഡറും ആയിരുന്നു.  and the first female Bahraini ambassador to the United States.

## കുറിപ്പുകൾ
സരളാദേവി ചൗഥുരാണി

1910- ൽ അലഹബാദിലെ ഭാരത് സ്ത്രീ മഹാമണ്ഡലിലെ ആദ്യത്തെ വനിത സംഘടനയുടെ സ്ഥാപകയാണ് **സരള ദേവി ചൗധുരാണി** ( ബംഗാളി : सीलाला लाइबी चौक्यरेनी ) (സെപ്റ്റംബർ 9, 1872 - ഓഗസ്റ്റ് 18, 1945). സംഘടനയുടെ പ്രാഥമിക ലക്ഷ്യങ്ങളിൽ ഒന്ന് സ്ത്രീ വിദ്യാഭ്യാസം പ്രോത്സാഹിപ്പിക്കുന്നതിനായിരുന്നു. അക്കാലത്ത് സ്ത്രീകൾക്ക് നല്ല വിദ്യാഭ്യാസം ലഭിച്ചിരുന്നില്ല . ലാഹോറിൽ (വിഭജിച്ചിട്ടില്ലാത്ത ഇന്ത്യയുടെ ഭാഗം), അലഹബാദ്, ഡൽഹി , കറാച്ചി , അമൃത്സർ , ഹൈദരാബാദ് , കാൺപൂർ , ബൻകുര , ഹസാരിബാഗ് , മിഡ്നാപൂർ , കൊൽക്കത്ത (മുമ്പ് കൽക്കട്ട എന്നിവിടങ്ങളിൽ) നിരവധി ഓഫീസുകൾ സ്ഥാപിച്ചു.

## ജീവിതം
പ്രശസ്ത ബംഗാളി കുടുംബത്തിൽ 1872- ൽ കൊൽക്കത്തയിൽ ജനിച്ചു.ബംഗാൾ കോൺഗ്രസിലെ ആദ്യകാല സെക്രട്ടറികളിൽ ഒരാളായിരുന്നു അവരുടെ പിതാവ് ജാനകിനാഥ് ഗോസാൽ. അവരുടെ മാതാവ് സ്വർണ്ണകുമാരി ദേവി ബംഗാൾ സാഹിത്യത്തിൽ വിജയിച്ച ആദ്യത്തെ വനിതാ നോവലിസ്റ്റായിരുന്നു. സ്വർണ്ണകുമാരി ദേവി, മഹർഷി ദേബേന്ദ്രനാഥ് ടാഗോർ എന്ന ബ്രഹ്മസഭാ നേതാവിന്റെ മകളും രവീന്ദ്രനാഥ ടാഗോറിന്റെ മൂത്ത സഹോദരിയുടെ മകളും ആയിരുന്നു. 1886- ൽ സരളാ ദേവി യൂണിവേഴ്സിറ്റി പ്രവേശന പരീക്ഷ പാസായി. 1890- ൽ കൊൽക്കത്ത സർവ്വകലാശാലയിൽ നിന്നും ഇംഗ്ലീഷ് സാഹിത്യത്തിൽ ബി.എ. പരീക്ഷ പത്മാവതി ഗോൾഡ് മെഡൽ കരസ്ഥമാക്കി പാസ്സായി. ആ കാലത്തെ അപൂർവ്വം ബിരുദധാരികളായ സ്ത്രീകളിൽ ഒരാളായിരുന്നു സരളാദേവി. ഇന്ത്യൻ സ്വാതന്ത്യപ്രസ്ഥാനത്തിൽ പങ്കെടുത്ത ബംഗാളിലെ ആദ്യത്തെ വനിതാ രാഷ്ട്രീയ നേതാവുമായിരുന്നു അവർ. വിഭജന വിരുദ്ധ പ്രക്ഷോഭ ഘട്ടത്തിൽ പഞ്ചാബിൽ ദേശീയതയുടെ സുവിശേഷം പ്രചരിപ്പിക്കുകയും രഹസ്യ വിപ്ളവ സമൂഹത്തെ നിലനിർത്താൻ പ്രയത്നിക്കുക്കയും ചെയ്തു അവർ. ഗാന്ധി തന്റെ ആത്മീയ വധു എന്ന് പറഞ്ഞു .അവരുടെ ആത്മകഥയാണ് ഝര പട്ട.

## വ്യക്തിജീവിതം
1905-ൽ ഒരു പത്രപ്രവർത്തകനായ പണ്ഡിറ്റ് റാംഗുജ് ദത്ത് ചൗധരി (1866-1923) അവരെ വിവാഹം ചെയ്തു. 
## അവലംബം

*Women Activists
*Early Feminists of Colonial India

വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:1872-ൽ ജനിച്ചവർ
വർഗ്ഗം:1945-ൽ മരിച്ചവർ
ലിഡിയ കനാൻ

**ലിഡിയ കനാൻ**  ഒരു ലബനീസ് ഗായികയും ഗാനരചയിതാവും കവയിത്രിയും അതിലുമുപരി ഒരു മനുഷ്യസ്നേഹിയുമാണ്. റോക്ൿ ആൻറ് റോൾ ഹാൾ ഓഫ് ഫെയിം & മ്യൂസിയത്തിൻറെ  ലിബർട്ടി ആൻറ് ആർക്കൈവ്സ് കാറ്റലോഗിൽ അവരുടെ പേര് ഉൾപ്പെടുത്തിയിരിക്കുന്നു. പശ്ചിമേഷ്യൻ മേഖലയിലെ ആദ്യ റോക്ൿസ്റ്റാർ ആയി ലിഡിയ കനാൻ അറിയപ്പെടുന്നു.

## ആദ്യകാലജീവിതം
ലിഡിയ കനാൻ ജനിച്ചതും വളർന്നതും ലബനോനിലെ ബ്രുമ്മാനായിലാണ്. ലബനീസ് ആഭ്യന്തരയുദ്ധം നടക്കുന്ന കാലത്ത് ഒരു പ്രമുഖ ഗ്രീക്ക് ഓർത്തഡോക്സ് ക്രിസ്റ്റ്യൻ കുടുംബത്തിലാണ് അവർ ജനിച്ചത്. അവർ പഠനം നടത്തിയത് ബ്രുമ്മാന ഹൈസ്കൂളിലും (BHS) ഉപരിപഠനം ലബനീസ് അമേരിക്കൻ യൂണിവേർസിറ്റിയിലുമായിരുന്നു (LAU).

## അവലംബം
ചാർലിസ് തെറോൺ

**ചാർലിസ തോറോൺ** (  ; ; ജനനം: 7 ആഗസ്റ്റ് 1975) ഒരു സൌത്ത് അമേരിക്കൻ അഭിനേത്രിയും സിനിമാ നിർമ്മാതാവുമാണ്. അനേകം ഹോളിവുഡ് സിനിമകളിൽ അവർ അഭിനയിച്ചിട്ടുണ്ട്. "*[[:en:The_Devil's_Advocate_(1997_film)|ദ ഡെവിൾസ് അഡ്വക്കേറ്റ്]]* (1997), *[[:en:Mighty_Joe_Young_(1998_film)|മൈറ്റി ജോ യംഗ്]]* (1998), *[[:en:The_Cider_House_Rules_(film)|The Cider House Rules]]* (1999), *[[:en:Monster_(2003_film)| മോൺസ്റ്റർ]]* (2003),  സ്നോ വൈറ്റ് ആൻഡ് ദി ഹൺട്സ്മാൻ (2012), *[[:en:The_Italian_Job_(2003_film)|The Italian Job]]* (2003), *[[:en:Hancock_(film)|Hancock]]* (2008), *[[:en:A_Million_Ways_to_Die_in_the_West|എ മില്യൻ വേസ് റ്റു ഡൈ ദ വെസ്റ്റ്]]* (2014), *[[:en:Mad_Max:_Fury_Road|മാഡ് മാക്സ്: ഫ്യൂരി റോഡ്]]* (2015) fast&furias 7(2017),  പ്രോമിത്തിയസ് (2012),  ദി ഫേറ്റ് ഓഫ് ദ ഫ്യൂറിയസ് (2017), ആറ്റം ബ്ലണ്ട് (2017).എന്നിവയാണ് അഭിനയിച്ച ചിത്രങ്ങളിൽ പ്രധാനപ്പെട്ടവ .

## ജീവിതരേഖ
ചാർലിസ് തെറോണ് സൌത്ത് ആഫ്രിക്കയിലെ മുൻ ട്രാൻസ്‍വാൾ പ്രോവിൻസിലെ ബെനോനിയിൽ ജെർഡ ജേക്കബ് അലെറ്റയുടെയും ചാൾസ് ജേക്കബസ് തെറോണിൻറെയും (ജനനം: 27 നവംബർ 1947).&nbsp; ഏകമകളായി ജനിച്ചു. 

## അവലംബം

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1975-ൽ ജനിച്ചവർ
ഇവ മെൻഡസ്

**ഇവ ഡി കാരിഡാഡ് മെൻഡസ്** (ജനനം: മാർച്ച് 5, 1974))  ഒരു അമേരിക്കൻ നടിയും മോഡലും വ്യവസായ പ്രമുഖയുമാണ്. 1990 കളിൽ ചിൽഡ്രൺ ഓഫ് ദ കോൺ V: ഫീൽഡ് ഓഫ് ടെറർ (1998), അർബൻ ലൌജന്റ്സ് : ഫൈനൽ കട്ട് (2000) എന്നിവ പോലെയുള്ള ചിത്രങ്ങളിലൂടെയാണ് അവർ അഭിനയരംഗത്തു തുടക്കംകുറിക്കുന്നത്. 

## ആദ്യകാലജീവിതം
ഫ്ലോറിഡയിലെ മയാമിയിൽ ക്യൂബൻ മാതാപിതാക്കളായ ഇവാ പെരെസ് സുവാറെസ്, ജുവാൻ കാർലോസ് മെൻഡസ് എന്നിവരുടെ പുത്രിയായാണ് മെൻഡസ് ജനിച്ചത്. മാതാപിതാക്കളുടെ വിവാഹമോചിരായതിനുശേഷം ലോസ് ആഞ്ജലസ് നഗര പ്രാന്തമായ ഗ്ലെൻഡേലിൽ മാതാവിന്റെ സംരക്ഷണയിൽ വളർന്നു.

## അഭിനയിച്ച ചിത്രങ്ങൾ

## അവലംബം

വർഗ്ഗം:1974-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
മേഗൻ ഫോക്സ്

**മേഗൻ ഡെനിസെ ഫോക്സ്** (ജനനം: മെയ് 16, 1986) ഒരു അമേരിക്കൻ അഭിനേത്രിയും മോഡലുമാണ്. 2001 ലാണ് അഭിനയരംഗത്തേയ്ക്കു പ്രവേശിക്കുന്നത്. ആദ്യകാലത്ത് അനേകം ടെലിവിഷൻ പരമ്പരകളിലും സിനിമകളിലും കഥാപാത്രങ്ങളെ അവതരിപ്പിച്ചിരുന്നു. "ഹോപ്പ് & ഫെയ്ത്*"* എന്ന ടെലിവിഷൻ പരമ്പരയാണ് ശ്രദ്ധേയമായത്. "കൺഫഷൻ ഓഫ് എ ടീനേജ് ഡ്രാമ ക്യൂൻ*"* എന്ന സിനിമയിലാണ് അവർ ആദ്യം അഭിനയിക്കുന്നത്. 2007 ൽ "*[[ട്രാൻസ്ഫോർമർസ്]]"* എന്ന ചിത്രത്തിൽ അവിസ്മരണീയമായ ഒരു കഥാപാത്രത്തെ അവതരിപ്പിച്ചിരുന്നു.  

## അഭിനയിച്ച ചിത്രങ്ങൾ

### ടെലിവിഷൻ

### സംഗീത ആൽബം

## അവലംബം
മലബാറിലെ സിയാറത്ത് യാത്ര നിരോധനം

ബ്രിട്ടീഷ് സർക്കാരിനെതിരെ കലാപങ്ങൾ സംഘടിപ്പിക്കുന്നതിന് മുൻപ് മാപ്പിളമാർ മുസ്ലിം പുണ്യ പുരുഷൻമാരുടെയും , രക്ത സാക്ഷികളുടെയും അനുഗ്രഹം തേടി രക്ഷ ധരിക്കുകയും , മഖ്ബറ സന്ദർശനം നടത്താറുമുണ്ടായിരുന്നു. സിയാറത്ത് എന്ന പേരിലാണ് ഇത്തരം യാത്രകൾ അറിയപ്പെട്ടിരുന്നത്.

മലബാറിലെ സൂഫി സ്വാതന്ത്ര്യ സമര പോരാളി മമ്പുറം സയ്യിദ് അലവി തങ്ങൾ  ബ്രിട്ടീഷ് വിരുദ്ധ പോരാട്ടങ്ങൾക്ക് മുൻപ് തിരൂരങ്ങാടി നടുവിലത്തെ പള്ളി ജാറം , ഹസ്സൻ ജിഫ്രി യുടെ മഖ്‌ബറ ,കോഴിക്കോട് തെക്കുംതല ജുമുഅത്ത് പള്ളി  ശൈഖ് അബുൽവഫാ ശംസുദ്ദീൻ മുഹമ്മദ് ജാറം , പൊന്നാനി മഖ്ദൂമുമാരുടെ മഖ്ബറ എന്നിവിടങ്ങളിലേക്ക് അനുഗ്രഹം തേടി യാത്ര നടത്താറുണ്ടായിരുന്നു. ബ്രിട്ടീഷ് രാജ് ഭരണകാലത്ത് കലാപങ്ങൾ സംഘടിപ്പിക്കുന്നതിന് ഇത്തരം യാത്രകൾ പ്രചോദനം നൽകുന്നുവെന്ന്  ബ്രിട്ടീഷ് അധികാരികൾ വിലയിരുത്തിയതിനെ തുടർന്ന്  സംഘടിതമായുള്ള ഇത്തരം യാത്രകൾക്കും, റാതീബുകൾക്കും പലയിടങ്ങളിലും  സർക്കാർ നിരോധനമേർപ്പെടുത്തി.   

കളക്ടർ കനോലി യുടെ കൊലപാതകത്തെ തുടർന്ന്  മലബാറിലെ ചുമതല വഹിച്ചിരുന്ന ബ്രിട്ടീഷ് ഉദ്യോഗസ്ഥർ  മേലധികാരികൾക്ക് സമർപ്പിച്ച റിപ്പോർട്ടുകളിൽ ഇത്തരം  ആ ചാരങ്ങൾ ബ്രിട്ടീഷ് വിരുദ്ധതയ്ക്ക് ആക്കം കൂട്ടുന്നതായി ആരോപിക്കുന്നു.   ഏത് കൃത്യം ചെയ്യുന്നതിനുമുമ്പും മാപ്പിളമാർ തറമ്മൽ ജാറം  അടക്കമുള്ള ശവകുടീരങ്ങളിൽ  പോയി  പ്രാർത്ഥന നടത്താറുണ്ടെന്നും  എല്ലാ  കലാപങ്ങൾക്കും  മുന്നോടിയായി ഇത്തരം ശവകുടീരങ്ങൾ വർത്തിക്കുന്നതിനാൽ ജാറങ്ങൾ  നശിപ്പിക്കണമെന്നും,  പ്രതേകിച്ചും തറമ്മൽ ജാറം എന്ന ശവകുടീരം നശിപ്പിച്ചു അവിടെ അടക്കം ചെയ്ത തങ്ങന്മാരുടെ  ഭൗതികാവശിഷ്ടങ്ങൾ   തോണ്ടിയെടുത്ത് നാടുകടത്തി പുനഃ സംസ്കരണം നടത്തണമെന്നും, പിന്തുടർവകാശികളെ നാടുകടത്തി  ജാറങ്ങളുടെ സ്ഥലങ്ങൾ പിടിച്ചെടുത്ത് കൃഷി നടത്തി അടക്കപ്പെട്ടവരുടെ  ഓർമ്മകൾ ഇല്ലാതാക്കണമെന്നതടക്കമുള്ള  നിർദ്ദേശങ്ങൾ സമർപ്പിച്ചെങ്കിലും  ഭവിഷ്യത്തുകൾ ഭയന്ന് ഇത്തരം   ആവശ്യങ്ങൾ അംഗീകരിക്കാതെ  ആചാരങ്ങൾക്ക്  വിലക്കിടാൻ വേണ്ട നിയമ നടപടികൾ സ്വീകരിക്കുകയായിരുന്നു.    

നിരോധനം മറികടന്നു ആലി മുസ്ലിയാരും അനുയായികളും നടത്തിയ ചേരൂർ മഖാം സിയാറത്ത് യാത്രകളാണ് 1921 ലെ മലബാർ കലാപത്തിന് നിദാനമായി മാറിയത് 

## ഇവ കാണുക
*മാപ്പിള ലഹളകൾ 
*മലബാർ കലാപം
*മമ്പുറം മഖാം 

## അവലംബങ്ങൾ

വർഗ്ഗം:കേരളത്തിലെ ഖിലാഫത്ത് പ്രസ്ഥാനം വർഗ്ഗം: കേരളചരിത്രം
കഴുകൻ (ചലച്ചിത്രം)

എ.ബി. രാജ് കഥ, തിരക്കഥ, സംഭാഷണം രചിച്ച് സ്വയം നിർമ്മിച്ച് 1979ൽ പുറത്തിറക്കിയ മലയാള ചലച്ചിത്രമാണ്***കഴുകൻ***.ജയൻ,ശുഭ,സുകുമാരൻ,ബഹദൂർ തുടങ്ങിയവർ പ്രധാനവേഷം കൈകാര്യം ചെയ്യുന്നു.ശ്രീകുമാരൻ തമ്പിയുടെ വരികൾക്ക് എം. കെ. അർജുനൻ ഈണം പകർന്നിരിക്കുന്നു.കെ ബാലചന്ദർതമിഴിൽ ചെയ്ത **തപ്പുതാളങ്ങൾ** എന്ന സിനിമയുടെ റീ മേക്ക് ആണ് ഈ ചിത്രം. സുകുമാരൻ വില്ലൻ കഥാപാത്രത്തെ അവതരിപ്പിക്കുന്നു എന്ന പ്രത്യേകതകൂടി ഈ ചിത്രത്തിനുണ്ട്.. 
## കഥാസാരം
അഴുക്കുചാലിൽ നിന്നും രക്ഷപ്പെടാൻ ശ്രമിക്കുമ്പോഴും വിധി അതിനു സമ്മതിക്കാത്ത മന്ദഭാഗ്യരുടെ കഥ.
മാലതി ഒരു വേശ്യ ആണ്. സംരക്ഷിക്കാൻ ആരുമില്ലാതായപ്പോൾ സഹായിച്ച പലരും ചേർന്നാണ് അവളെ അങ്ങനെ ആക്കിയത്. അതുപോലെ ഗുണ്ടാപ്പണി ചെയ്യുന്ന് വേലുവും അബദ്ധവശാൽ കണ്ടുമുട്ടുന്നു. അവർ അവരുടെ നന്മ തിരിച്ചറിയുകയും ഒന്നിക്കാൻ തീരുമാനിക്കയും ചെയ്യുന്നു. വേലുവിന്റെ അർദ്ധസോദരനായ ഗോപി എന്നാൽ കള്ളവാറ്റുന്ന സമ്പന്നനാണ്. വെപ്പാട്ടികളാണ് അവന്റെ ഹരം. അവനെ സ്നേഹിക്കുന്ന മറിയയോടും വേണമെങ്കിൽ വെപ്പാട്ടിയാക്കാം എന്ന് പറയുന്നു. ഗുണ്ടാപ്പണി നിർത്തിയ വേലു ജോലി അന്വേഷിക്കുന്നു. നിരതദ്രവ്യം രണ്ടായിരം രൂപ സമ്പാദിക്കാനാകാതെ വലയുന്ന മാലതി ഗോപിയോട് ചോദിക്കുന്നു. അയാൾ നൽകുന്നു. പിന്നീട് അത് ചോദിച്ച് അയാൾ അവളെ ശല്യം ചെയ്യുന്നു. ഇതറിഞ്ഞ് വേലു ആകാശുണ്ടാക്കാനായി കളവുനടത്തുന്നതിനിടയിൽ പോലീസ് പിടിച്ച ജയിലിലാകുന്നു. അതിനിടയിൽ പരിക്കുപറ്റിയ ഗോപിയെ വെപ്പാട്ടികളെല്ലാം ഉപേക്ഷിക്കുന്നു. മറിയമാത്രം അവനെ സ്നേഹിക്കുകയും ശുശ്രൂഷിക്കുകയും ചെയ്യുന്നു. അവർ വിവാഹിതരാകുന്നു, ജയിലിൽ നിന്നും തിരിച്ചെത്തുന്ന വേലു വീണ്ടും പഴയജോലിയില്ലെത്തിയ മാലതിയെ കണ്ട് അതിനുകാരണം ഗോപിയെന്നു ധരിച്ച് അവനെ കൊല്ലുന്നു.    
## താരനിര

## പാട്ടരങ്ങ
ശ്രീകുമാരൻ തമ്പിയുടെ വരികൾക്ക് എം.കെ. അർജുനൻ ഈണം പകർന്നിരിക്കുന്നു 

## അവലംബം

## പുറം വേഴ്ചകൾ
* 
## പടം കാണുവാൻ
കഴുകൻ 1979
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
റൂസ ലസറോവ

ബൾഗേറിയൻ ഫ്രഞ്ച് ഭാഷ എഴുത്തുകാരിയാണ് **റൂസ ലസറോവ** (English: **Ruzha Lazarova** (Bulgarian Cyrillic, ** Ружа Лазарова**; ഇപ്പോൾ പാരിസിൽ ജീവിക്കുന്നു.
## ജീവിത രേഖ
1968ൽ സോഫിയയിൽ ജനിച്ചു. സോഫിയയിലെ ഫ്രഞ്ച് സ്‌കൂളിൽ പഠിച്ചു. തുടർന്ന് സോഫിയ സർവ്വകലാശാലയിൽ ഫ്രഞ്ച് സാഹിത്യത്തിൽ ബിരുദം നേടി. ബൾഗേറിയൻ ഭാഷയിൽ ചെറുകഥകൾ എഴുതാൻ തുടങ്ങി
## അംഗീകാരങ്ങൾ
1990ൽ യംങ് പ്രോസ് ബൾഗേറിയൻ പുരസ്‌കാരം നേടി. ഫ്രഞ്ച് ഭാഷയിൽ രണ്ടു ചെറുകഥകളും ഒരു നാടകവും രചിച്ചു. തെക്കുകിഴക്കൻ ഫ്രാൻസിലെ 
നഗരാധിപഭരണത്തിൽ പെട്ട പ്രദേശമായ ഗ്രിഗ്നാനിൽ ഈ നാടകം പ്രദർശിപ്പിച്ചിരുന്നു.
## നോവലുകൾ
**Sur le bout de la langue* (1998)
**Cœurs croisés* (Flammarion, 2000)
**Frein* (Balland, 2004)
**Mausolée* (Flammarion, 2009)
## അവലംബം

## പുറംകണ്ണികൾ
*Writer's website

വർഗ്ഗം:എഴുത്തുകാർ
വർഗ്ഗം:ബൾഗേറിയ
വർഗ്ഗം:1968-ൽ ജനിച്ചവർ
ധീരയായ പെൺകുട്ടി

ക്രിസ്റ്റെൻ വിസ്ബാൽ  നിർമ്മിച്ച വെങ്കല പ്രതിമയാണ് 'ധീരയായ പെൺകുട്ടി'. ന്യൂയോർക്കിലെ വോൾ സ്ട്രീറ്റിലെ
പ്രസിദ്ധമായ കാളക്കൂറ്റന്റെ പ്രതിമയെ പേടിയേതുമില്ലാതെ നോക്കിനിൽക്കുന്ന രീതിയിലാണ് പെൺകുട്ടിയുടെ പ്രതിമ സ്ഥാപിച്ചിരിക്കുന്നത്. 2017 ലെ വനിതാ ദിനത്തിന്റെ തലേന്നാണ് ഇത് സ്ഥാപിച്ചത്. 1.21 മീറ്റർ ഉയരമുള്ളതാണ് ഈ പ്രതിമ. ലിംഗ അസമത്വം,
കോർപ്പറേറ്റ് ലോകത്തെ സ്ത്രീ-പുരുഷ വേതനത്തിലെ അന്തരം എന്നിവയിലേക്ക് ശ്രദ്ധക്ഷണിക്കാനാണ് ഇവിടെ ഈ പ്രതിമ സ്ഥാപിച്ചത്. ഒരു ഇൻഡക്സ് ഫണ്ടിന്റെ പ്രചരണാർത്ഥമാണ് ഇത് സ്ഥാപിച്ചത്.

ഒരു മാസത്തേക്ക് അനുമതി നൽകി സ്ഥാപിച്ച പ്രതിമ 2018  വനിതാദിനം വരെ  അവിടെ നിൽക്കട്ടെയെന്ന് ന്യൂയോർക്ക് മേയർ ബിൽ ഡി
ബ്ലാസിയോ ഉത്തരവിട്ടിരുന്നു. ഇതിനായി നിരവധി പേർ ഒപ്പ് ശേഖരണവും നടത്തി.

## വിമർശനം
കോർപ്പറേറ്റ് ഫെമിനിസത്തിന്റെ ഭാഗമാണിതെന്ന് ഒരു വിഭാഗം സ്ത്രീകൾ വിമർശനമുന്നയിച്ചിരുന്നു.

1987-ലെ വിപണിത്തകർച്ചയിൽനിന്ന് കരകയറിയ അമേരിക്കൻ ജനതയുടെ കരുത്തിന്റെയും
അധികാരത്തിന്റെയും പ്രതീകമായാണ് 1989-ൽ വോൾസ്ട്രീറ്റിൽ കാളക്കൂറ്റന്റെ പ്രതിമ
സ്ഥാപിച്ചത്. ഇതിന്റെ ശില്പിയായ ഇറ്റാലിൻ കലാകാരൻ ആർതുറോ ഡി മൊഡിച്ച ഇത് പരസ്യ തന്ത്രം മാത്രമാണെന്ന് വിമർശിച്ചിരുന്നു.

## അവലംബം

വർഗ്ഗം:ലിംഗനീതി
അംബർ ഹേർഡ്

**ആംബർ ലൂറ ഹേർഡ്** (ജനനം: ഏപ്രിൽ 22, 1986) ഒരു അമേരിക്കൻ നടിയാണ്. 2004 ൽ  "*ഫ്രൈഡേ നൈറ്റ് ലൈറ്റ്സ്"* എന്ന ചിത്രത്തിൽ ബില്ലി ബോബ് തോൺടണോടൊപ്പം അഭിനയിച്ചുകൊണ്ടാണ് സിനിമാരംഗത്തേയ്ക്കു പ്രവേശിക്കുന്നത്. "*നോർത്ത് കണ്ട്രി",* "*അൽഫാ ഡോഗ്"* തുടങ്ങിയ ചിത്രങ്ങളിലെ ചെറു വേഷങ്ങൾക്കുശേഷം, "*ആൾ ദ ബോയ്സ് ലവ് മാൻഡി ലെയ്ൻ"* (2006) എന്ന ചിത്രത്തിൽ പ്രധാനവേഷത്തിലും "*ഹിഡൺ പാംസ്"* (2007) എന്ന ടി.വി. ഷോയിലും അഭിനയിച്ചു അവർ തുടർന്ന് *ദി വാർഡ്* (2010), *ഡ്രൈവ് ആംഗ്രി* (2011), *ലണ്ടൻ ഫീൽഡ്സ്* (2018) തുടങ്ങിയ ചലച്ചിത്രങ്ങളിൽ നായികാ വേഷത്തിൽ അഭിനയിച്ചു. *പൈനാപ്പിൾ എക്‌സ്പ്രസ്* (2008), *നെവർ ബാക്ക് ഡൗൺ* (2008), *ദി ജോൺസസ്* (2009), *ദി റം ഡയറി* (2011), *പാരനോയ* (2013), *മാഷെറ്റ് കിൽസ്* (2013), *മാജിക് മൈക്ക് XXL* (2013), *ദ ഡാനിഷ് ഗേൾ* (2015).  എന്നിവയുൾപ്പെടെയുള്ള സിനിമകളിലും അവർ സഹ വേഷങ്ങളിൽ പ്രത്യക്ഷപ്പെട്ടു. ഡിസി എക്സ്റ്റെൻഡഡ് യൂണിവേഴ്സ് ഫ്രാഞ്ചൈസിയുടെ ഭാഗമായ *ജസ്റ്റിസ് ലീഗ്* (2017), *അക്വാമാൻ* (2018), പുറത്തിറങ്ങനുള്ള *അക്വമാൻ ആൻഡ് ദി ലോസ്റ്റ് കിംഗ്ഡം* (2023) എന്നിവയിൽ മേറ എന്ന കഥാപാത്രത്തത്തെ അവതരിപ്പിച്ചത് ഹേർഡ് ആണ്. ദി CW യുടെ കൗമാര നാടകീയ പരമ്പര *ഹിഡൻ പാംസ്* (2007), പാരാമൗണ്ട്+ ന്റെ *ദ സ്റ്റാൻഡ്* (2020) തുടങ്ങിയ ടെലിവിഷൻ പരമ്പരകളിലും അവർ അഭിനയിച്ചിട്ടുണ്ട്.

2016-ൽ, പൗരാവകാശങ്ങൾക്കും പൗരസ്വാതന്ത്ര്യത്തിനും വേണ്ടി വാദിക്കുന്ന വ്യക്തികൾക്കായി നിക്ഷിപ്തമാക്കപ്പെട്ട ഒരു പദവിയായ *ACLU ആർട്ടിസ്റ്റ് അംബാസഡർ* എന്ന നിലയിൽ അമേരിക്കൻ സിവിൽ ലിബർട്ടീസ് യൂണിയന്റെ (ACLU) സന്നദ്ധസേവകയായി ഹേർഡ് സേവനമനുഷ്ടിച്ചു. യുഎൻ മനുഷ്യാവകാശ ഹൈക്കമ്മീഷണറുടെ ഓഫീസിലെ മനുഷ്യാവകാശ അംബാസഡറായും ഇതിനിടെ ഹേർഡ് സേവനമനുഷ്ഠിച്ചിട്ടുണ്ട്.

2015-ൽ ഇതിനകം വിവാഹിതനായിരുന്ന നടൻ ജോണി ഡെപ്പുമായി വിവാഹിതയായ ഹേർഡ് 2016-ൽ വിവാഹബന്ധം വേർപെടുത്തി. അതിനുശേഷം ഇരുവരും ഗാർഹിക പീഡനത്തിന്റെ പേരിൽ പരസ്പരം ആരോപണങ്ങളുന്നയിക്കുകയും ഡെപ്പ് വേഴ്സസ് NGN, വ്യാപകമായി പ്രചരിച്ച ഡെപ്പ് വേഴ്സസ് ഹേർഡ്  ഉൾപ്പെടെ ദീർഘകാലം നീണ്ടുനിന്ന രണ്ട് അപകീർത്തി കേസുകളിൽ ഏർപ്പെടുകയും ചെയ്തു. 

## ജീവിതരേഖ
ആംബർ ഹേർഡ് ടെക്സാസിലെ ഓസ്റ്റിനിൽ ഒരു ഇൻറർനെറ്റ് റിസേർച്ചറായ പട്രീഷ്യ പെയ്ജിൻറെയും കോൺട്രാക്റ്ററായ ഡേവിഡ് ക്ലിൻറൻറെയും മകളായി ജനിച്ചു. അവർക്ക് വിറ്റ്നി എന്ന പേരിൽ ഒരു സഹോദരികൂടിയുണ്ട്. അവർ സ്കൂൾ പഠനം ഉപേക്ഷിച്ച് സ്വകാര്യ ട്യൂഷൻ വഴി ഒരു ഡിപ്ലോമ നേടിയിരുന്നു. 

## അവലംബം
ഫ്രെഡ പിൻറൊ

**ഫ്രെഡ സെലെന പിൻറൊ** (ജനനം: 18 ഒക്ടോബർ 1984) പ്രധാനമായി അമേരിക്കൻ, ബ്രിട്ടീഷ് ചിത്രങ്ങളിലഭിനയിക്കുന്ന ഒരു ഇന്ത്യൻ നടിയാണ്. അവർ ജനിച്ചതും വളർന്നതും മുംബെയിലാണ്. ചെറുപ്പത്തിൽത്തന്നെ ഒരു നടിയാകണെന്ന ആഗ്രഹം മനസ്സിൽ സൂക്ഷിച്ചിരുന്നു. മുംബെയിലെ സെൻറ് സേവ്യേർസ് കോളജിൽ പഠനം നടത്തുമ്പോൾ അമച്വർ നാടകങ്ങളിലഭിനയിച്ചിരുന്നു. ബിരുദപഠനത്തിനുശേഷം അവർ ഒരു മോഡലായും ടെലിവിഷൻ അവതാരകയായുമുള്ള ജോലിയിലേർപ്പെട്ടു.

## അവലംബം

## പുറംകണ്ണികൾ

* 
* 
* 
* 
* 
* 

വർഗ്ഗം:1984-ൽ ജനിച്ചവർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
ഫോബ് ടോൺകിൻ

**ഫോബ് ജെയിൻ എലിസബത്ത് ടോൺകിൻ** (ജനനം : 12 ജൂലൈ 1989) ഒരു ആസ്ട്രേലിയൻ അഭിനേത്രിയും മോഡലുമാണ്. "H<sub>2</sub>O: ജസ്റ്റ് ആഡ് വാട്ടർ" ലെ  ക്ലിയോ സെർട്ടോറി,  "ടുമോറോ, വെൻ ദ വാർ ബിഗൻ" ലെ ഫിയോണ മാക്സ്‍വെൽ,  "ദ സീക്രട്ട് സർക്കിൾ" ലെ ഫായെ ചാംബർലൈൻ എന്നീ കഥാപാത്രങ്ങളും  "ദ വാമ്പയർ ഡയറീസ്" എന്ന സീരിയലിലെ ഹെയ്‍ലി മാർഷൽ കെന്നർ, ദ ഒറിജിനൽസ് എന്ന സീരിയലിലെ കഥാപാത്രം എന്നിവയാണ് ഏറെ ഓർമ്മിക്കപ്പെടുന്നത്.  

## അഭിനയിച്ച ചിത്രങ്ങൾ

### ടെലിവിഷൻ

### മ്യൂസിക് വീഡിയോ
  

## അവലംബം

വർഗ്ഗം:ചലച്ചിത്രനടിമാർ
വർഗ്ഗം:ജൂലൈ 12-ന് ജനിച്ചവർ
വർഗ്ഗം:1989-ൽ ജനിച്ചവർ
പിച്ചാത്തി കുട്ടപ്പൻ

1979ൽ ശശികല വേണുവിന്റെ കഥയ്ക്ക് എൻ. ഗോവിന്ദൻ കുട്ടി തിരക്കഥയും സംഭാഷണവും എഴുതി പി. വേണു സംവിധാനം ചെയ്ത മലയാള ചലച്ചിത്രമാണ്***പിച്ചാത്തി കുട്ടപ്പൻ.*** പ്രേം നസീർ, ജയൻ, ഷീല, ശാരദ മുതലായവർ ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിക്കുന്നു. കെ. രാഘവനാണ്സംഗീതം കൈകാര്യം ചെയ്യുന്നത്. 

## അഭിനേതാക്കൾ
*പ്രേം നസീർജയൻപ്രമീള_(നടി)ശാരദ

*കെപിഎസി ലളിത
*ജോസ് പ്രകാശ്
*ആലുമ്മൂടൻ
*ബഹദൂർ
*കടുവാക്കുളം ആന്റണി
*മല്ലിക സുകുമാരൻ

## ഗാനങ്ങൾ
കെ രാഘവന്റെ ഈണത്തിൽ യൂസഫലി കേച്ചേരിയുടെ വരികൾ ഈ ചിത്രത്തിലെ ഗാനങ്ങളാകുന്നു

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി -രാഘവൻ ഗാനങ്ങൾ
കോമള വരദൻ

ഭാരതീയയായ ഭരതനാട്യ നർത്തകിയും എഴുത്തുകാരിയുമാണ്  **കോമള വരദൻ**.   കല, സാഹിത്യ സംസ്കാര സംരംഭങ്ങളെ പ്രോത്സാഹിപ്പിക്കുന്നതിനായി കലൈക്കൂടം എന്ന സ്ഥാപനം രൂപീകരിച്ചു പ്രവർത്തിക്കുന്നു. സ്വദേശത്തും വിദേശത്തും  നിരവധി അവതരണങ്ങൾ നടത്തിയിട്ടുണ്ട്.  നാഷണൽ ഗ്യാലറി ഓഫ് മോഡേൺ ആർട്സിലും റഷ്യൻ കൾച്ചറൽ സെന്ററിലും പെയിന്റിംഗ് പ്രദർശനം നടത്തിയിട്ടുണ്ട്. ഭരതനാട്യം കേന്ദ്ര പ്രമേയമാക്കി രണ്ട് നോവലുകളും രചിച്ചിട്ടുണ്ട്.  നാഷണൽ ഫിലിം അവാർഡ് ജൂറിയായിരുന്നു. 

2005 ൽ പത്മശ്രീ ലഭിച്ചു. കോമൾ വരദൻ എന്ന പേരിൽ 1985 ൽ ജീവിതകഥ പ്രസിദ്ധീകരിച്ചിട്ടുണ്ട്.

## അവലംബം

വർഗ്ഗം:ഭാരതീയ ചിത്രകാരികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഭരതനാട്യം
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഭരതനാട്യ നർത്തകർ
ആലിയ ഭട്ട്

ബോളിവുഡിൽ പ്രവർത്തിക്കുന്ന ഒരു ബ്രിട്ടീഷ് അഭിനേത്രിയാണ് **ആലിയ ഭട്ട്**. ഭട്ട് കുടുംബത്തിൽ സംവിധായകനായ മഹേഷ് ഭട്ടിന്റെയും അഭിനേത്രിയായ സോണി രസ്ദാന്റെയും പുത്രിയായാണ് ആലിയ ഭട്ട് ജനിച്ചത്. 15 മാർച്ച് 1992 ലാണ് ആലിയയുടെ ജനനം. 1999 ൽ ബാലതാരമായി സംഘർഷ് എന്ന സിനിമയിലാണ് ആലിയഭട്ട് ആദ്യം അഭിനയിക്കുന്നത്.  കരൺജോഹർ സംവിധാനം ചെയ്ത സ്റ്റുഡന്റ് ഓഫ് ദ ഇയർ (2012) എന്ന സിനിമയിലാണ്  ആലിയ നായികയായി ആദ്യം അഭിനയിക്കുന്നത്. ഈ സിനിമയിലെ അഭിനയത്തിന് ആലിയക്ക് ഫിലിംഫെയറിന്റെ മികച്ച പുതുമുഖ അഭിനേതൃിക്കുള്ള പുരസ്കാരം ലഭിച്ചു. 

സാമ്പത്തിക വിജയം നേടിയ അനേകം സിനിമകളിൽ ആലിയ നായികയായി അഭിനയിച്ചിട്ടുണ്ട്. 2 സ്റ്റേറ്റ്സ്(2014), ഹംറ്റി ശർമ കി ദുൽഹാനിയ (2014), കപൂർ ആന്റ് സൺസ് (2016), ഡിയർ സിന്ദഗി(2016) എന്നിവ ഇവയിൽ ചിലതാണ്. ഹൈവേ (2014) എന്ന ചിത്രത്തിലെ ഭാവസാന്ദ്രമായ കഥാപാത്രത്തെ അവതരിപ്പിച്ചതിന് വിമർശക പ്രശംസ നേടുകയുണ്ടായി. ഈ ചിത്രത്തിലെ അഭിനയം മികച്ച അഭിനേത്രിക്കുള്ള ഫിലിംഫെയർ ക്രിട്ടിക്സ് അവാർഡ് നേടിക്കൊടുത്തു. ഉഡ്താ പഞ്ചാബ് (2016) എന്ന ചിത്രത്തിലെ അഭിനയത്തിന് മികച്ച നടിക്കുള്ള ഫിലിംഫെയർ അവാർഡ് ലഭിച്ചു.

അഭിനയത്തിനു പുറമേ ആലിയ സ്വന്തമായി സ്ത്രീകൾക്കുള്ള വസ്ത്രങ്ങളുടെ ബ്രാൻഡ് പുറത്തിറക്കിയിട്ടുണ്ട്. ആറ് സിനിമാ ഗാനങ്ങൾ ആലിയ പാടിയിട്ടുണ്ട്. വിവിധ സ്റ്റേജ് ഷോകളിലും ആലിയ പങ്കെടുത്തിട്ടുണ്ട്. രൗദ്രം രണം രുധിരംഎന്ന സിനിമയിൽ ഒരു ഹ്രസ്വ വേഷം ചെയ്തു , കൂടാതെ ഫാന്റസി ചിത്രമായ ബ്രഹ്മാസ്ത്ര: ഭാഗം ഒന്ന് - ശിവയിൽ അഭിനയിച്ചു , ഇവയെല്ലാം മികച്ച റാങ്കിംഗിൽ ഇടം നേടി. -2022-ലെ ഇന്ത്യൻ സിനിമകൾ നേടിയത്. 

അഭിനയത്തിന് പുറമേ, ഭട്ട് സ്വന്തമായി ഒരു സുസ്ഥിര വസ്ത്ര ബ്രാൻഡും ഒരു പാരിസ്ഥിതിക സംരംഭവും ആരംഭിച്ചു. അവൾ വിവിധ ചാരിറ്റികളെ പിന്തുണയ്ക്കുന്നു, കൂടാതെ ഒരു നിക്ഷേപകയും പ്രമുഖ ബ്രാൻഡ് എൻഡോഴ്സറുമാണ്. 2014-ൽ " സംജവാൻ അൺപ്ലഗ്ഡ് " എന്ന സിംഗിൾ ഉൾപ്പെടെ അവളുടെ ഏഴ് ചലച്ചിത്ര ഗാനങ്ങൾ അവർ ആലപിച്ചിട്ടുണ്ട് . നടൻ രൺബീർ കപൂറിനെ ഭട്ട് വിവാഹം കഴിച്ചു , അവർക്ക് ഒരു മകളുണ്ട്.

## സിനിമകൾ

## അവലംബം

വർഗ്ഗം:1993-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഗുജറാത്തികൾ
വർഗ്ഗം:ജീവിച്ചിരിക്കുന്നവർ
ഇലിയാന സിത്താറിസ്റ്റി

ഇറ്റലി സ്വദേശിയായ ഒഡീസി, ചാഹു നർത്തകിയാണ് **ഇലിയാന സിത്താറിസ്റ്റി** (Ileana Citaristi) ഒറീസയിലെ ഭുവനേശ്വർ കേന്ദ്രീകരിച്ചു പ്രവർത്തിക്കുന്നു. യുഗാന്തർ എന്ന ചലച്ചിത്രത്തിലെ നൃത്ത രൂപകൽപ്പനക്ക് 1995 ലെ ദേശീയ ചലച്ചിത്ര പുരസ്കാരം ലഭിച്ചു.  2006 ൽ പത്മശ്രീ പുരസ്കാരം ലഭിച്ചു.

## ജീവിതരേഖ
ഇറ്റലിയിൽ ജനിച്ചു. രാഷ്ട്രീയ പ്രവർത്തകനാായിരുന്നു അച്ഛൻ. ഇറ്റലിയിലെ പാരമ്പര്യ നാടക രൂപങ്ങളിലും  പരീക്ഷണ നാടക വേദിയിലും അഞ്ച് വർഷത്തോളം പ്രവർത്തിച്ചു. കഥകളി പഠിക്കാനായി കേരളത്തിലേക്ക് വന്നു. കൃഷ്ണൻ നമ്പൂതിരിയുടെ പക്കൽ മൂന്നു മാസത്തോളം കഥകളി പരിശീലനം നേടി. അദ്ദേഹത്തിന്റെ കൂടി ഉപദേശ പ്രകാരം ഒഡീഷയിലേക്കു ഒഡീസി നൃത്ത പരിശീലനത്തിനായി എത്തി.  1979 മുതൽ ഒഡീഷ കേന്ദ്രീകരിച്ചാണ് പ്രവർത്തിക്കുന്നത്. സൈക്കോ അനാലിസിസും കിഴക്കൻ മിത്തോളജിയും എന്ന വിഷയത്തിൽ ഗവേഷണം ചെയ്ത് ഡോക്ടറേറ്റ് നേടിയിട്ടുണ്ട്'.

## നൃത്ത വേദിയിൽ
ലഘുചിത്രം|Iഇലിയാന സിത്താറിസ്റ്റി ചാഹു നൃത്താവതരണത്തിനിടെ
ഗുരു കേളു ചരൺ മഹാപാത്രയുടെ പക്കൽ ഒഡീസി അഭ്യസിച്ചു. 1994 ൽ സ്വന്തം നൃത്ത വിദ്യാലയം തുടങ്ങി. മയൂർബാഞ്ച് ചാഹു നൃത്ത രൂപത്തിലും വിദഗ്ദ്ധയാണ്. ഗുരു ഹരി നായിക്കിന്റെ കീഴിലായിരുന്നു പഠനം.

## ചലച്ചിത്രത്തിൽ
യുഗാന്തറിനു പുറമെ എം.എഫ്. ഹുസൈന്റെ മീനാക്ഷി :എ ടെയിൽ ഓഫ് ടു സിറ്റീസ് (2004) എന്ന സിനിമക്കായും കോറിയോഗ്രാഫി നിർവഹിച്ചു.
ദ മേക്കിംഗ് ഓഫ് എ ഗുരു : കേളു ചരൺ  മഹാപാത്ര, ഹിസ് ലൈഫ് ആൻഡ് ടൈംസ്, ട്രഡീഷണൽ മാർഷ്യൽ പ്രാക്ടീസസ് ഇൻ ഒറീസ എന്ന ഗ്രന്ഥവും രചിച്ചിട്ടുണ്ട്.

2006 ൽ പത്മശ്രീ പുരസ്കാരം ലഭിച്ചു. ഇറ്റാലിയൻ സർക്കാർ 2008 ൽ ഓർഡർ ഓഫ് സ്റ്റാർ ഓഫ് ഇറ്റാലിയൻ സൊസൈറ്റി അംഗമാക്കി.

## കൃതികൾ
* ദ മേക്കിംഗ് ഓഫ് എ ഗുരു : കേളു ചരൺ  മഹാപാത്ര, ഹിസ് ലൈഫ് ആൻഡ് ടൈംസ്,, Published by Manohar Pub., 2001. ISBN 81-7304-369-8.
*  ട്രഡീഷണൽ മാർഷ്യൽ പ്രാക്ടീസസ് ഇൻ ഒറീസ, 2012

## അവലംബം

വർഗ്ഗം:Pages with citations having redundant parameters
വർഗ്ഗം:ജീവിച്ചിരിക്കുന്നവർ
വർഗ്ഗം:ഒഡീസി നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1968-ൽ ജനിച്ചവർ
താപ്സി പന്നു

തെന്നിന്ത്യൻ ഭാഷകളിലും ബോളിവുഡിലും പ്രവർത്തിക്കുന്ന അഭിനേത്രിയും മോഡലുമാണ് **താപ്സി പന്നു**(ജനനം ആഗസ്റ്റ് 1, 1987). സിനിമാരംഗത്ത് അഭിനയം തുടങ്ങുന്നതിനുമുൻപ് താപ്സി ഒരു സോഫ്റ്റ്‍വെയർ പ്രൊഫഷണലും മോഡലുമായിരുന്നു.   മോഡലിംഗ് കരിയറിൽ വിവിധ പരസ്യങ്ങളിൽ താപ്സി പ്രത്യക്ഷപ്പെട്ടിട്ടുണ്ട്.  "പാന്തലൂൺസ് ഫെമിന മിസ് ഫ്രഷ് ഫേസ്", "സഫി ഫെമിന മിസ്സ് ബ്യൂട്ടിഫുൾ സ്ക്കിൻ 2008" എന്നീ അവാർഡുകൾ 2008-ൽ ലഭിച്ചിട്ടുണ്ട്. 

2010-ൽ രാഘവേന്ദ്ര റാവു സംവിധാനം ചെയ്ത ജുമ്മാണ്ടി നാഡം എന്ന തെലുങ്ക് സിനിമയിലാണ് താപ്സി ആദ്യമായി അഭിനയിക്കുന്നത്. അതിനുശേഷം അനേകം തെലുങ്ക്, തമിഴ് സിനിമകളിൽ അഭിനയിച്ചിട്ടുണ്ട്. ആടുകളം, വസ്ടാഡുനാ രാജൂ, മിസ്റ്റർ പെർഫെക്റ്റ് എന്നിവ അവയിൽ ചിലതാണ്. ആടുകളം എന്ന തമിഴ്സിനിമ ആറ് ദേശീയ ചലച്ചിത്ര പുരസ്കാരങ്ങൾ നേടുകയുണ്ടായി. ഡബിൾസ് എന്ന മലയാളം സിനിമയിലും താപ്സി അഭിനയിച്ചിട്ടുണ്ട്. 2015 വളരെ അഭിപ്രായം നേടിയ ബേബി എന്ന സിനിമയിൽ പ്രധാന വേഷം താപ്സി ചെയ്തിട്ടുണ്ട്. 2016 ൽ പിങ്ക് എന്ന ഹിന്ദി സിനിമയിലെ നായികാ വേഷം താപ്സിയുടേതായിരുന്നു.

## അവലംബം

## പുറം കണ്ണികൾ

* 
* 

വർഗ്ഗം:1985-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ

വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
കായലും കയറും

1979ൽ എം എസ് ശിവസ്വാമി നിർമ്മിച്ച് വിജയൻ കാരോട്ട് തിരക്കഥയും സംഭാഷണവും എഴുതി കെ. എസ് ഗോപാലകൃഷ്ണൻ  സംവിധാനം ചെയ്ത പുറത്തിറക്കിയ ചലച്ചിത്രമാണ് ***കായലും കയറും***. മധു,ജയഭാരതി,മോഹൻ ശർമ്മ,കെപിഎസി ലളിത എന്നിവർ പ്രധാനവേഷമിടുന്ന ഈ ചിത്രത്തിൽ കെ വി മഹാദേവൻ സംഗീതം ഒരുക്കുന്നു. ചിറയിൻകീഴിലാണ് ഈ ചലച്ചിത്രം മിക്കവാറും ചിത്രീകരിച്ചിട്ടുള്ളത്. കടക്കാവൂർ കയർ കോപ്പറേറ്റീവ് സൊസൈറ്റി ആണ് കഥാരംഗം ആയി വർണ്ണിക്കപ്പെടുന്നത്.
## കഥാസാരം
കാമുകനും  മുറച്ചെറുക്കനും തന്നെ കീഴ്പെടുത്തിയവനും ഇടയിൽ പെട്ടുപോയ ഒരു സുന്ദരിയുടെ കഥ എന്ന് ഇതിനെ വിശേഷിപ്പിക്കാം. കടക്കാവൂർ കയർസൊസൈറ്റി യിൽ ജോലിക്കാരിയാണ് ജാനു. മുറച്ചെറുക്കനായ ചെല്ലപ്പൻ ഒരു കൊലക്കേസിൽ ജയിലിലാണ്. അവൾ അയല്വക്കത്തെ കയർ കച്ചവടക്കാരനായ രാഘവനെ സ്നേഹിക്കുന്നു. അവർ കിട്ടുന്ന അവസരങ്ങളീൽ ഹൃദയം കൈമാറുന്നു. ഒരുരാത്രി അമ്മ അത് കണ്ടെത്തുന്നു. അവനെ അച്ചനോട് പറഞ്ഞ് വിവാഹം ആലോചിക്കുന്നു. ഒരിക്കൽ രാഘവൻ ആലപ്പുഴക്ക് പോയതിനിടയിൽ അവളുടെ അമ്മ മരിക്കുന്നു. ഇതിനിടയിൽ ചെല്ലപ്പൻ ജയിൽ മോചിതനായി എത്തുന്നു. തന്നെ കള്ളക്കേസിൽപ്പെടുത്തിയ കമ്പനി മുതലാളി ജോണിയെ കാണാനായി എത്തുന്നു. ജോണിയുടെ ഭാര്യയും തന്റെ കളിക്കൂട്ടുകാരിയുമായ ഡൈസിയോട് താനല്ല അവളുടെ അച്ഛനെ കൊന്നത് അത് ജോണിയാണെന്നും അബദ്ധത്തിലാണ് താൻ പ്രതിയായതെന്നും അറിയിക്കുന്നു. അമ്മായിയുടെ മരണം കാരണം അനാഥയായ ജാനുവിന് ചെല്ലപ്പൻ തുണയാകുന്നു. ഇത് രാഘവനെ സംശയാലുവാക്കുന്നു. ഗർഭിണിയായ ജാനു വിനോട് ചെല്ലപ്പൻ താനാണോ ഉത്ത്രവാദി എന്നു ചോദിക്കുന്നു. അവളെ നശിപ്പിച്ചതാരെന്ന് ചോദിക്കുന്നു. അന്ന് രാത്രി ജാനു ജോണിയോട് അയാളാണ് ഗർഭത്തിനുത്തരവാദി എന്ന് പറയുന്നു. അയാൾ അവളെ കൊല്ലുന്നു. ഇത് ചെല്ലപ്പനും രാഘവനും ഡെയ്സിയും കൂടി കണ്ടെത്തുന്നു. ചെല്ലപ്പൻ അവനെ കൊല്ലുന്നു.  
## അഭിനേതാക്കൾ

*മധു -ചെല്ലപ്പൻ
*ജയഭാരതി - ജാനു
*മോഹൻ ശർമ്മ -രാഘവൻ
*കെ പി എ സി ലളിത -പിങ്കി
*പി സി ജൊർജ്ജ്- ഗുണ്ട
*അടൂർ ഭവാനി - ദേവകി
*ആനന്ദവല്ലി - ഡൈസി
*കെപിഎസി അസീസ് കടുവാ നാരായണൻ
*ബഹദൂർ വാസു പിള്ളേച്ചൻ
*കെ. പി. എ. സി. സണ്ണി -ജോണി
*അംബിക മോഹൻ ജോണിയുടെ ഭാര്യ
*കൊട്ടാരക്കര- രാഘവന്റെ അമ്മ 
*കുതിരവട്ടം -പുരുഷു
*നെല്ലിക്കോട് ഭാസ്കരൻ- അബ്ദുരഹ്മാൻ
*വഞ്ചിയൂർ മാധവൻ നായർ -ജോസഫ് മുതലാളി
*വഞ്ചിയൂർ രാധ -മീനാക്ഷി

## പാട്ടരങ്ങ്
പൂവച്ചൽ ഖാദറിന്റെ വരികൾക്ക് കെ.വി. മഹാദേവൻ ഈണം നൽകിയ ഗാനങ്ങൾ ഈ ചിത്രത്തിലുണ്ട്

## References

## External links
* 
## പടം കാണുക
കായലും കയറും 1979

വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ജയഭാരതി ജോഡി
വർഗ്ഗം:കെ.എസ്.ഗോപാലകൃഷ്ണൻ സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:കെ.എസ്. ഗോപാലകൃഷ്ണൻ തിരക്കഥയെഴുതിയ ചലച്ചിത്രങ്ങൾ
ഫ്രാൻസിസ് മരിയൻ

ഒരു അമേരിക്കൻ പത്രപ്രവർത്തകയും, എഴുത്തുകാരിയും ചലച്ചിത്ര സംവിധായികയും തിരക്കഥാകൃത്തുമായിരുന്നു **ഫ്രാൻസിസ് മരിയൻ** (ഇംഗ്ലീഷ്**: Frances Marion**) (November 18, 1888 – May 12, 1973) പലപ്പോഴും 20-ാം നൂറ്റാണ്ടിലെ ഏറ്റവും പ്രശസ്ത സ്ത്രീ തിരക്കഥാകൃത്തായി ഇവരെ പ.  അക്കാദമി അവാർഡ് നേടുന്ന ആദ്യ എഴുത്തുകാരിയായിരുന്നു ഫ്രാൻസിസ് മരിയൻ.

## ആദ്യകാല ജീവിതം
കാലിഫോർണിയയിലെ സാൻ ഫ്രാൻസിസ്കോയിലാണ് മരിയൻ ബെൻസൺ ഓവെൻസ് ജനിച്ചത്. അവൾക്ക് പത്തു വയസ്സുള്ളപ്പോൾ മാതാപിതാക്കൾ വിവാഹബന്ധം വേർപ്പെട്ടു, പിന്നാട് മരിയൻ അമ്മയുടെ കൂടെയാണ് ജീവിച്ചത്. അവളുടെ അധ്യാപകന്റെ കാർട്ടൂൺ സ്ട്രിപ്പ് വരച്ചത് പിടിക്കപ്പെട്ടതു കാരണം, അവളെ പന്ത്രണ്ടാം വയസ്സിൽ സ്കൂളിൽ നിന്നും പുറത്താക്കി. തുടർന്ന് കാലിഫോർണിയയിലെ സാൻ മാടിയോയിലെ സ്കൂളിൽ ചേർന്നു. അവൾക്ക് 16 വയസ്സുള്ളപ്പോൾ സാൻ ഫ്രാൻസിസ്കോയിലെ ആർട്ട് സ്കൂളിൽ ചേർന്നു. 1906 ൽ ആ വിദ്യാലയം ഒരു ഭൂകമ്പത്തെത്തുടർന്ന് നശിച്ചുപോയിരുന്നു.

## കലാജീവിതം
ഒരു പത്യപ്രവർത്തകയായിരുന്ന മരിയൻ ഒന്നാം ലോകമഹായുദ്ധകാലത്ത് യുദ്ധവുമായി ബന്ധമുള്ള വാർത്താലേഖനങ്ങളെഴുതി മറ്റു പ്രദേശങ്ങളിലെ പത്രങ്ങളിലേക്കയക്കാറുണ്ടായിരുന്നു.

## തിരഞ്ഞെടുത്ത ചലചിത്രങ്ങൾ

## പ്രസിദ്ധികരിച്ച കൃതികൾ
* *Minnie Flynn*. NY: Boni and Liveright, 1925
* *The Secret Six*. NY: Grosset & Dunlap, 1931 [novelization of her own തിരക്കഥ]
* *Valley People*. NY: Reynal & Hitchcock, 1935
* *How to Write and Sell Film Stories*. NY: Covici-Friede, 1937
* *Molly, Bless Her*. NY: Harper & Brothers, 1937
* *Westward The Dream*. Garden City NY: Doubleday and Company, 1948
* *The Passions of Linda Lane*. NY: Diversey Publications, 1949 [paperback; revised edition of *Minnie Flynn*]
* *The Powder Keg*. Boston: Little, Brown & Co., 1953
* *Off With Their Heads!: A Serio-Comic Tale of Hollywood*. NY: The Macmillan Company, 1972 [memoir]

## അവലംബം

## പുറത്തേക്കുള്ള കണ്ണികൾ
* 
* TCM Movie Database
* Frances Marion  at the Women Film Pioneers Project
* 
വർഗ്ഗം:1888-ൽ ജനിച്ചവർ
വർഗ്ഗം:1973-ൽ മരിച്ചവർ
വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
വർഗ്ഗം:അമേരിക്കൻ വനിതാ പത്രപ്രവർത്തകർ
വർഗ്ഗം:അമേരിക്കൻ വനിതാ നോവലിസ്റ്റുകൾ
ഇഫ്ഫാത്ത് ആര

**ഇഫ്ഫാത്ത് ആര** () എന്ന **ഷംസുൻ നഹർ ഇഫ്ഫാത്ത് ആര** ഒരു ബംഗ്ലാദേശി എഴുത്തുകാരിയും സാമൂഹ്യപ്രവർത്തകയും സാഹിത്യ സംഘാടകയും ആകുന്നു. അവരുടെ സാഹിത്യപ്രവർത്തനം 1950കളിൽ ചെറുകഥകൾ എഴുതി ആസാദ് പോലുള്ള മുൻനിര ബംഗ്ലാദേശി പത്രങ്ങളിൽ പ്രസിദ്ധീകരിച്ചതിൽനിന്നുതുടങ്ങുന്നു. അവർ തന്റെ വയസ്സും ആരോഗ്യപ്രയാസങ്ങളും കണക്കിലെടുക്കാതെ ഇന്നും എഴുത്തുതുടരുന്നു. 

## ജീവിതവും വിദ്യാഭ്യാസവും
ഇഫ്ഫാത്ത് ആര 1939ൽ ബംഗ്ലാദേശ് പട്ടണമായ മെയ്മൻസിങിൽ മൗലവി ക്വാസി അബ്ദുൽ ഹക്കീമിന്റെയും മൊസമ്മത് ഹാജെറ ഖാത്തൂണിന്റെയും മകളായി ജനിച്ചു. തന്റെ പ്രാധമിക വിദ്യാഭ്യാസം ലഭിക്കാന്തന്നെ അവർക്ക് വളരെ പ്രയാസപ്പെടേണ്ടിവന്നു. ആദ്യം ഖുർ-ആൻ വായിക്കുന്നതിനായി അവരെ അറബി വീട്ടിലിരുത്തി പഠിപ്പിച്ചു. അതിനുശേഷം പ്രാധമിക വിദ്യാഭ്യാസത്തിനായി മുസ്ലിം ഗേൾസ് സ്കൂളിൽചേർന്നു. പ്രാധമിക വിദ്യാഭ്യാസം കഴിഞ്ഞ ഉടനെ അവരുറ്റെ പിതാവ് അവരെ സ്കൂളിൽനിന്നും വീട്ടിലേയ്ക്കുകൊണ്ടുപോയി. അന്നത്തെക്കാലത്ത് സ്ത്രീകൾക്ക് പ്രാഥമിക വിദ്യാഭ്യാസത്തിനപ്പുറം പഠിക്കാൻ അനുവാദമില്ലായിരുന്നു.   തന്റെ വിദ്യാഭ്യാസം തുടരാൻ വീട്ടുകാർ സമ്മതിക്കുന്നില്ല എന്നറിഞ്ഞ് അവർ അത്മഹത്യാഭീഷണിമുഴക്കി. അങ്ങനെ അവരെ ആ പട്ടണത്തിലെ വിദ്യാമൊയീ ഗവ. ഗേൾസ് ഹൈസ്കൂളിൽ ചേർത്തു. പക്ഷെ, അവർക്ക് തന്റെ ഹൈസ്കൂൾ വിദ്യാഭ്യാസം പൂർത്തിയാക്കാൻ കഴിയും മുമ്പ് അവരെ നിർബന്ധിച്ച് വിവാഹം കഴിപ്പിച്ചു. ഒരു യുവാവായ നിയമജ്ഞനും രാഷ്ട്രീയനേതാവുമായിരുന്ന അബ്ദുൽ ലത്തിഫ് തലൂക്‌ദർ ആയിരുന്നു വരൻ. ഭാഗ്യത്തിന്, ആ വിവാഹം ഒരു ചെറിയ ഇടവേള മാത്രമായിരുന്നു. അവർക്ക് അധികം താമസിയാതെ സ്കൂളിൽ ചേരാനായി കഴിഞ്ഞു. അവർ അങ്ങനെ അടുത്തവർഷം, മെട്രിക്കുലേഷൻ പരീക്ഷ പാസാകാൻ കഴിഞ്ഞു. പിന്നീട്, മുമിനുന്നീസ വനിതാ കോളജിൽനിന്നും ഇന്റർമീഡിയറ്റ് പാസ്സായി. 1966ൽ ആ കോളജിൽനിന്നുതന്നെ ബിരുദം നേടി. തുടർന്ന്, വിമൻസ് ടീച്ചേഴ്സ് ട്രൈനിങ് കോളജിൽ ബി. എഡ് പാസ്സായി. അന്ന് അപ്‌ഗ്രേഡ് ചെയ്യപ്പെട്ട ആനന്ദമോഹൻ കോളജിൽ ഇഫ്ഫാത്ത് ആരയ്ക്ക് ബംഗാളി ഭാഷയിലും സാഹിത്യത്തിലും ബിരുദാനന്തരബിരുദം നേടാനായി.

## വ്യക്തിത്വവും തത്ത്വശാസ്ത്രവും
അവരെ സംബന്ധിച്ച് ജീവിതം പ്രവർത്തനവും പ്രവർത്തനം ജീവിതവും ആകുന്നു. ഇഫ്ഫാത്ത് ആര സ്ത്രീസ്വാതന്ത്ര്യത്തിൽ വിശ്വസിക്കുന്നു. എന്നാൽ സ്ത്രീകളുടെ സ്വാതന്ത്ര്യത്തിൽ വിവാഹം ഒരു തടസമേ അല്ല എന്നു തെളിയിക്കുകയും ചെയ്യുന്നു. അവർ മതഭക്തയാണ്. എന്നാൽ, മുസ്ലിം സ്ത്രീകൾ ആധുനിക ജീവിതം നയിക്കുന്നതിൽ ഇസ്ലാം പ്രതിബന്ധമല്ല എന്നാണവർ വിശ്വസിക്കുന്നത്. മൈമൻസിങ് പ്രദേശത്തെ മിക്കവരുടെയും പ്രിയപ്പെട്ടവളാണ് ഈ വനിത. അവർക്കു മൂന്നു കുട്ടികൾ ഉണ്ട്. മെയ്മൻസിങ് പട്ടണത്തിലെ തന്റെ വസതിയിൽ അവർ എഴുതിയും പൂന്തോട്ടം പരിപാലിച്ചും യുവാക്കളായ എഴുത്തുകാരെയും സാഹിത്യപ്രവർത്തകരേയും  പ്രോത്സാഹിപ്പിച്ചും കഴിയുന്നു.

## വനിതാമുന്നേറ്റം
1960മുതൽ ഇഫ്ഫാത്ത് ആരയില്ലാത്ത സ്ത്രീമുന്നേറ്റം മെയ്മൻസിങ് പ്രദേശത്തില്ല.
## ഔദ്യോഗികജോലി
## പ്രസിദ്ധീകരണങ്ങൾ
## ദ്വിതീയൊ ചിന്ത

## അവലംബം
അനിറ്റാ ബോസ്

**അനീറ്റ ബോസ് പ്ഫാഫ്** (29 നവംബർ 1942 ന് വിയന്നയിൽ ജനിച്ചു) ഒരു ജർമ്മൻ  സാമ്പത്തിക വിദഗ്‌ദ്ധയും യൂണിവേഴ്സിറ്റി ഓഫ് ഔഗ്സ്ബർഗ്ഗിലെ മുൻ പ്രൊഫസറും ജർമ്മൻ സോഷ്യൽ ഡെമോക്രാറ്റിക് പാർട്ടിയിൽ പ്രവർത്തിക്കുന്ന രാഷ്ട്രീയപ്രവർത്തകയുമാണ്. സുഭാഷ് ചന്ദ്രബോസിൻറെയും എമിലീ ഷെങ്കലിന്റെയും മകൾ ആയിരിന്നു അനീറ്റ.

## '''ജീവിതരേഖ'''
അനിതാ പ്ഫാഫ്, എമിലിയുടെയും സുഭാഷ് ചന്ദ്രബോസിൻറെയും ഏക മകളായിരുന്നു. ഇന്ത്യയിലെ ബ്രിട്ടീഷ് ഭരണത്തിനെതിരെ ജപ്പാൻറെ സഹായത്തോടുകൂടി ഒരു സായുധ സമര നടത്തുവാനുള്ള യജ്ഞത്തിനായി എമിലിയെയും അനിതയെയും യൂറോപ്പിൽവിട്ട് ബോസ് തെക്കുകിഴക്കൻ ഏഷ്യയിലേയ്ക്ക് നീങ്ങിയിരുന്നു. അക്കാലത്ത് അനിതയ്ക്ക് 4 മാസം പ്രായമേ ഉണ്ടായിരുന്നുള്ളു. പ്ഫാഫ് വളർന്നത് അമ്മയുടെയും മുത്തശ്ശിയുടെയും കൂടെയാണ്. യുദ്ധാനന്തരം അനിതയുടെ അമ്മ ഒരു ട്രങ്ക് ഓഫീസിൽ താൽക്കാലിക ജോലി ചെയ്തുവരികയായിരുന്നു. ജനനസമയത്ത് അനിതയ്ക്ക് അവരുടെ പിതാവിൻറെ കുടുംബപ്പേരു നൽകിയിരുന്നില്ല. അനിത ഷെങ്കൽ എന്ന പേരിലാണ് അവർ വളർന്നത്.  

അനീറ്റ പ്ഫാഫ് യൂണിവേഴ്സിറ്റ് ഓഫ് ഔഗ്സ്ബർഗ്ഗിൽ സാമ്പത്തികശാസ്ത്രവിഭാത്തിലെ പ്രൊഫസറായിരുന്നു.

## വിവാഹവും കുടുംബവും
പ്ഫാഫ് ജർമ്മനിയിലെ മുൻ പാർലമെൻറ് അംഗമായിരുന്ന പ്രൊഫസർ മാർട്ടിൻ പ്ഫാഫിനെയാണ് വിവാഹം കഴിച്ചത്. അവർക്ക് പീറ്റർ അരുൺ, തോമസ് കൃഷ്ണ, മായ കരിന എന്നിങ്ങനെ മൂന്നു കുട്ടികളാണുള്ളത്.
## അവലംബങ്ങൾ

## സിറ്റേഷനുകൾ
*
*
* 
* 

## ബാഹ്യ ലിങ്കുകൾ
# Subhash Chandra Bose Wife Story
# Anita Bose-Daughter of SC Bose speaks

വർഗ്ഗം:സുഭാസ് ചന്ദ്ര ബോസ്
വർഗ്ഗം:1942-ൽ ജനിച്ചവർ
സംയുക്ത പാണിഗ്രാഹി

ഭാരതീയയായ ഒഡിസി നർത്തകിയാണ് സംജുക്ത പാണിഗ്രാഹി (Oriya: ସଂଯୁକ୍ତା ପାଣିଗ୍ରାହୀ) (24 August 1944 – 24 June 1997). ഒഡിസി പാരമ്പര്യ നൃത്ത രൂപത്തെ ലോകത്തിന് പരിചയപ്പെ‌ുത്തുന്നതിൽ പ്രധാന പങ്ക് വഹിച്ചു.

1975 ൽ പത്മശ്രീയും 1976 ൽ കേന്ദ്ര സംഗീത നാ‌ടക അക്കാദമി പുരസ്കാരവും ലഭിച്ചു. നിരവധി വിദേശ രാജ്യങ്ങളിൽ അവതരണം ന‌ടത്തി. 

## പരി‌ശീലനം
നാലാം വയസു മുതൽ ഗുരു കേളു ചരൺ മഹാപാത്രയു‌ടെ പക്കൽ നൃത്ത പഠനം ആരംഭിച്ചു. 

ചെന്നൈ കലാക്ഷേത്രയിൽ രുക്മിണി ദേവി അരുൺഡേലിന്റെ ശിഷ്യത്വത്തിൽ നൃത്ത പഠനം നടത്തി. കഥകളിയും പഠിച്ചു. 1952 ൽ കുട്ടികളുടെ അന്താരാഷ്ട്ര ചലച്ചിത്രോൽസവത്തിൽ ഒന്നാം സ്ഥാനം നേടി.

ഗായകനായ ഭർത്താവ് രഘുനാഥുമൊത്ത് നിരവധി വേദികൾ പങ്കിട്ടു. 1976 ൽ സംയുക്തമായി രണ്ടു പേർക്കും കേന്ദ്ര സംഗീത നാടക അക്കാദമി പുരസ്കാരം ലഭിച്ചു.

## അവലംബം

## പുറം കണ്ണികൾ
* Jack Anderson, *[https://query.nytimes.com/gst/fullpage.html?res=9A07E7D61639F937A25753C1A962948260 Dance: Sanjukta Panigrahi]* in *[[ദ് ന്യൂയോർക്ക് ടൈംസ്|The New York Times]]*, 14 October 1984 accessed at 31 July 2006
* Sanjukta Panigrahi Images
വർഗ്ഗം:1944-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ഒഡീസി നർത്തകർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
അംഗീകാരം (ചലച്ചിത്രം)

എം.പി. രാമചന്ദ്രൻ നിർമ്മാണത്തിൽ എ. ഷെരീഫ് കഥയും തിരക്കഥയും രചിച്ച് ഐ വി ശശി സംവിധാനം ചെയ്ത് 1977ൽ പുറത്തിറങ്ങിയ ഒരു മലയാള ചലച്ചിത്രമാണ്***അംഗീകാരം***. പ്രമീള, ശ്രീദേവി, വിൻസെന്റ്, പ്രതാപചന്ദ്രൻ എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. എ.റ്റി. ഉമ്മർ ആണ് ചിത്രത്തിലെ ഗാനങ്ങളുടെ സംഗീതം നിർവ്വഹിച്ചത്.

## അഭിനേതാക്കൾ

*പ്രമീള -മാലിനി
*ശ്രീദേവി -സതി, വിജി (ഇരട്ടവേഷം)
*വിൻസെന്റ് -വിജയൻ
*പ്രതാപചന്ദ്രൻ -ശേഖരപ്പിള്ള
*സുകുമാരൻ -രവി
*ബഹദൂർ -ഗംഗാധരൻ
*കെ.പി. ഉമ്മർമാധവൻ തമ്പി
*കുതിരവട്ടം നീലാംബരൻ
*മീന -ദേവകിറ്റീച്ചർ
*രവികുമാർ -പ്രസാദ്

## ഗാനങ്ങൾ
ചിത്രത്തലെ ബിച്ചുതിരുമലയുടെ വരികൾക്ക് എ.റ്റി. ഉമ്മർ സംഗീതം നൽകി.

## അവലംബം

## പുറം വഴികൾ
* 
* 

## പടം കാണുക
amgeekaram 1977

വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
ജില്ലി ക്ലേബർഗ്ഗ്

**ജില്ലി ക്ലേബർഗ്ഗ്** (ജീവിതകാലം: ഏപ്രിൽ  30, 1944 – നവംബർ 5, 2010) ഒരു അമേരിക്കൻ അഭിനേത്രിയായിരുന്നു. കാൻസ് ഫിലിം ഫെസ്റ്റിവലിൽ മികച്ച നടിയായി തെരഞ്ഞെടുക്കപ്പെട്ടിട്ടുണ്ട്. അതുപോലെ 1978 ലെ ചിത്രമായ  "*ആൻ അൺമാരിഡ് വുമൺ*" എന്ന ചിത്രത്തിലെ അഭിനയത്തിന് മികച്ച നടിക്കുള്ള  അക്കാദമി അവാർഡിന് നാമനിർദ്ദേശം ചെയ്യപ്പെട്ടിരുന്നു. 1979 ൽ "*സ്റ്റാർട്ടിംഗ് ഓവർ*" എന്ന ചിത്രത്തിലെ അഭിനയത്തിന് രണ്ടാമത്തെ മികച്ച നടിയ്ക്കുള്ള അവാർഡിന് പരിഗണിക്കപ്പെട്ടിരുന്നു.1968 -ൽ  സംഗീതമായ *രോത്ത്ചൈൽഡ്സ്* (1970), *പിപ്പിൻ* (1972) എന്നീ യഥാർത്ഥ ക്ലേബർഗ് ബ്രാഡ്വേ പ്രൊഡക്ഷനിൽ അരങ്ങേറ്റം ചെയ്ത് അഭിനയിക്കുകയും ചെയ്തു. 1984- ൽ *ഡിസൈൻ ഫോർ ലിവിംഗ്* എന്ന നാടകത്തിന്റെ പുനരുദ്ധാരണത്തിനായി തിരിച്ചെത്തി.

## അവലംബം

വർഗ്ഗം:1944-ൽ ജനിച്ചവർ
വർഗ്ഗം:ഏപ്രിൽ 30-ന് ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:നവംബർ 5-ന് മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ടെലിവിഷൻ നടിമാർ
ശ്യാം കുമാരി ഖാൻ

**ശ്യാം കുമാരി ഖാൻ** (മുമ്പ്: നെഹ്രു, ജീവിതകാലം, 20 ഒക്ടോബർ 1904 - 9 ജൂൺ 1980) ഒരു ഇന്ത്യൻ അഭിഭാഷകയും സ്വാതന്ത്ര്യസമരസേനാനിയും രാഷ്ട്രീയപ്രവർത്തകയും സാമൂഹ്യപ്രവർത്തകയുമായ വനിതയായിരുന്നു. 1963 മുതൽ 1968 വരെയുള്ള കാലഘട്ടത്തിൽ അവർ രാജ്യസഭാംഗമായിരുന്നു.

## ജീവിതരേഖ
ശ്യാം കുമാരി ഖാൻ അലഹബാദ് യൂണിവേഴ്സിറ്റിയിലാണ് വിദ്യാഭ്യാസം നിർവ്വഹിച്ചത്. 1924 മുതൽ 1928 വരെയുള്ള കാലഘട്ടത്തിൽ, അലഹബാദ് യൂണിവേഴ്സിറ്റി യൂണിയൻറെ സെക്രട്ടറി, വൈസ് പ്രസിഡൻറ്, പ്രസിഡൻറ് എന്നീ നിലകളിലൊക്കെ പ്രവർത്തിച്ചിട്ടുള്ള ആദ്യ വനിതയായിരുന്നു ശ്യാം കുമാരി ഖാൻ. ഒരു അഭിഭാഷകയെന്ന നിലയിൽ 1932 ലെ യാഷ്‍പാലിൻറെ വിചാരണ സമയത്ത് അവർ എതിർ വാദം നടത്തിയിരുന്നു. അവർ ഖിലാഫത്ത് പ്രസ്ഥാനത്തിൽ ചേർന്നു പ്രവർത്തിച്ചിരുന്നു. ഉപ്പു സത്യാഗ്രഹത്തിൽ പങ്കെടുത്ത പ്രമുഖ വനിതാ നേതാക്കളിലൊരാളായിരുന്നു ശ്യാം കുമാരി ഖാൻ.

സ്വാതന്ത്ര്യാനന്തരവും അവർ സാമൂഹ്യസേവനത്തിൽ സജീവമായി തുടർന്നിരുന്നു. 1952 സ്ഥാപിക്കപ്പെട്ട ഇന്ത്യൻ കൌൺസിൽ ഫോർ ചൈൽഡ് വെൽഫയർ എന്ന സംഘടനയുടെ സ്ഥാപകാംഗങ്ങളിലൊരാളും പിന്നീട് ഇതിൻറെ ജനറൽ സെക്രട്ടറിയുമാരിരുന്നു അവർ. ഇന്ത്യൻ ഹ്യുമാനിസ്റ്റ് യൂണിയൻറെ സ്ഥാപകാംഗവും 1972 ൽ നർസിംഗ് നാരായിൺ അന്തരിച്ചതിനു ശേഷം ഇതിൻറെ തെരഞ്ഞെടുക്കപ്പെട്ട അദ്ധ്യക്ഷയുമായിരുന്നു ശ്യാം കുമാരി ഖാൻ. 1963 ഡിസംബർ 11 മുതൽ 1968 ഏപ്രിൽ 2 വരെ രാജ്യസഭാംഗമായി പ്രവർത്തിച്ചിരുന്നു.

## സ്വകാര്യജീവിതം
ശ്യാംകുമാരി ഖാൻ, ശ്യാം കുമാരി നെഹ്രുവെന്ന പേരിൽ‌ 1904 ഒക്ടോബർ 20 ന് ജവഹർലാൽ നെഹ്രുവിൻറെ ഒന്നാം കസിനായിരുന്ന ശാംലാൽ നെഹ്രുവിൻറെയും അദ്ദേഹത്തിൻറെ പത്നി ഉമ നെഹ്രുവിൻറെയും മൂത്ത മകളായി ജനിച്ചു. 1937 ഡിസംബർ 7, ന് ശ്യാം കുമാരി നെഹ്രുവും (ഷമ്മി), അബ്ദുൽ ജമീൽ ഖാനും 1872 ലെ സ്പെഷ്യൽ മാര്യേജ് ആക്ട് പ്രകാരം വിവാഹിതരായി. അവർ‍ വിവാഹിതരാകുവാൻ തീരുമാനിച്ചസമയം നാനാ മേഖലകളിൽനിന്നും എതിർപ്പിൻറെ സ്വരമുയർന്നുരുന്നു.ശ്യാം കുമാരി നെഹ്രു സാമ്പത്തികമായി സ്വയം പര്യാപ്തതയിലെത്തിയിരുന്നതിനാലും ഉന്നത വിദ്യാഭ്യാസവും ഉയർന്ന ജോലിയുമുണ്ടായിരുന്നതിനാൽ അവർ വിവാഹ തീരുമാനവുമായി മുന്നോട്ടു പോകുകയായിരുന്നു. വിവാഹത്തിനു ശേഷമുള്ള നാളുകളിൽ കുടുംബങ്ങൾ രമ്യതയിലെത്തിയിരുന്നു. വിവാഹത്തിന് 3 സാക്ഷികളായിരുന്നു ഉണ്ടായിരുന്നത്. അതിലൊന്ന് അബ്ദുൽ ജമീൽ ഖാൻറെ കസിനായിരുന്ന സാഹിബ്സാദ മസൂദുസഫറായിരുന്നു. അവർ തന്നെയായിരുന്നു വിവാഹഫോട്ടോയും എടുത്തിരുന്നത്.  രണ്ടു കുട്ടികായിരുന്നു അവർക്കുണ്ടായിരുന്നത്. 1940 ൽ കബീർ കുമാർ ഖാൻ എന്ന മൂത്ത കുട്ടിയും 7 വർഷങ്ങൾ‌ക്കുശേഷം കമൽ കുമാരി ഖാൻ എന്ന പുത്രി ജനിക്കുകയും ചെയ്തു. 1980 ജൂൺ 9 ന് 75 ആമത്തെ വയസിൽ ശ്യാം കുമാരി ഖാൻ അന്തരിച്ചു.
## അവലംബം

വർഗ്ഗം:നെഹ്രു–ഗാന്ധി കുടുംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1904-ൽ ജനിച്ചവർ
നജ്‌മ ചൊവ്ധുരി

**നജ്‌മ ചൊവ്ധുരി**ഒരു ബംഗ്ലാദേശി സർവ്വകലാശാലാ അദ്ധ്യാപികയാണ്. ബംഗ്ലാദേശിൽ സ്ത്രീകളുടെ പഠനത്തിനായുള്ള ഡിപ്പാർട്മെന്റ് സ്ഥാപിച്ചു. ധാക്ക സർവ്വകലാശാലയിൽ 2000ൽ ആണിത് സ്ഥാപിച്ചത്. 1996ലെ ആദ്യ കെയർടേക്കർ സർക്കാറിന്റെ ഉപദേശകസമിതിയിൽ അംഗമായിരുന്നു. 2008ൽ അവർക്ക് ഗവേഷണത്തിനുള്ള എകുഷി പദക്ക് ലഭിച്ചു. 
## അവലംബം

വർഗ്ഗം:1942-ൽ ജനിച്ചവർ
കബേരി ഗായെൻ

**കബേരി ഗായെൻ** ബംഗ്ലാദേശ് പണ്ഡിതയായ എഴുത്തുകാരിയും സാമൂഹ്യപ്രവർത്തകയും ന്യൂനപക്ഷങ്ങളേയും സ്ത്രീകളേയും അടിച്ചമർത്തുന്നതിനെതിരെ അവർ സമരം ചെയ്തുവരുന്നു. 

അവർ ധാക്ക സർവ്വകലാശാലയിലെ മാസ്സ് കമ്യൂണിക്കേഷൻ ഡിപ്പാർട്ട്മെന്റിലെ പ്രൊഫസ്സർ ആണ്. ഇതിനൊപ്പം, യു. കെയിലെ എഡിൻബർഗ് നാപ്പിയർ സർവ്വകലാശാലയിലെ വിസിറ്റ്ങ് പ്രൊഫസ്സറുമാണ്.

## മുൻകാലജീവിതം
കബേരി ഗായെൻ ബംഗ്ലാദേശിലെ ഖുൽനയിലെ ബംഗാളി കായസ്ഥ കുടുംബത്തിൽ ജനിച്ചു. ബാരിസാൽ ഗവൺമെന്റ് വിമൻസ് കോളജിൽ പഠിച്ചു. 
## സാമൂഹ്യപ്രവർത്തനം
ഗായെൻ ഹിന്ദു ക്രിസ്ത്യൻ നിരീശ്വരവാദികൾ എന്നിവരുടെ അവകാശങ്ങൾക്കായി പ്രവർത്തിച്ചുവരുന്നു. ആസിഫ് മൊഹിയുദ്ദീൻ എന്ന ബംഗ്ലാദേശി ബ്ലോഗർക്കു നീതിലഭിക്കാനും പ്രവർത്തിച്ചു. ബംഗ്ലാദേശ് നിയമവ്യവസ്ഥയിൽ നീതി ലഭിക്കാൻ അനവരതം പ്രവർത്തിച്ചു. 
## തീവ്രവാദികളുടെ ഭീഷണി
അൻസറുള്ള ബംഗ്ല ടീം എന്ന ബംഗ്ലാദേശ് തീവ്രവാദിസംഘടനയിൽനിന്നും മരണവാറണ്ട് ലഭിച്ചിട്ടുണ്ട്. ഇവർ തന്നെയാണ് ബംഗ്ലാദേശി ബ്ലോഗ്ഗർ ആയിരുന്ന അവിജിത്ത് റോയ് കൊലപ്പെടുത്തിയത് എന്നവകാശപ്പെട്ടിട്ടുണ്ട്.

## അവലംബം

## പുറംകണ്ണികൾ
* Dhaka University Profile

വർഗ്ഗം:1970-ൽ ജനിച്ചവർ
ശുദ്ധജല പൈപ്പ്മത്സ്യം

ശുദ്ധ ജലവാസിയായ ഒരു മൽസ്യമാണ് **ശുദ്ധജല പൈപ്പ്മത്സ്യം ** അഥവാ **Indian Freshwater Pipefish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതിപ്രകാരം ആശങ്കാജനകമല്ലാത്ത ജീവിവർഗ്ഗങ്ങളിൽപ്പെടുന്നു.

## കുടുംബം
സിഗ്നാത്തിഡായ് (Syngnathidae) എന്ന കുടുബത്തിൽ പെട്ട, പെട്ട  മൽസ്യമാണ് ഇവ. പൊതുവെ പൈപ്പ് പോലെ നീണ്ടു ഉരുണ്ട ശരീര പ്രകൃതി കാരണം ഇവ പൈപ്പ്മത്സ്യം എന്ന് അറിയപ്പെടുന്നു . 

## അവലംബം

## പുറത്തേക്കുള്ള കണ്ണികൾ
*Raghavan, R. & Ali, A. 2011. Ichthyocampus carce. The IUCN Red List of Threatened Species 2011: e.T172468A6898237. http://dx.doi.org/10.2305/IUCN.UK.2011-1.RLTS.T172468A6898237.en. Downloaded on 29 March 2017.

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:പൈപ്പ് മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
കാമറോൺ ഡയസ്

**കാമറോൺ മിഷേൽ ഡയസ്** (ജനനം: ആഗസ്റ്റ് 30, 1972) ഒരു അമേരിക്കൻ ചലച്ചിത്ര നടിയും നിർ‌മ്മാതാവും മുൻ ഫാഷൻ മോഡലുമാണ്. അവർ താരപദവിയിലേയ്ക്കുയർന്നത് "*ദ മാസ്ക്"* (1994), "*മൈ ഫ്രണ്ട്സ് വെഡ്ഡിംഗ്"* (1997) "*ദേയർ ഈസ് സംതിംഗ് എബൌട്ട് മേരി"* (1998) എന്നീ ചിത്രങ്ങളിലൂടെയാണ്. അവർ അഭിനയിച്ച മറ്റു പ്രധാന ചിത്രങ്ങൾ  "*ചാർലീസ് എഞ്ചൽസ്"* (2000) അതിൻറെ തുടർച്ചയായ "ചാർലീസ് എഞ്ചൽസ്: ഫുൾ ത്രോട്ടിൽ" (2003), "ദ സ്വീറ്റസ്റ്റ് തിംഗ്സ്" (2002), "ഇൻ ഹെർ ഷൂസ് (2005), ദ ഹോളിഡേ (2006), വാട്ട് ഹാപ്പൻസ് ഇൻ വെഗാസ് (2008), മൈ സിസ്റ്റേർസ് കീപ്പർr (2009), നൈറ്റ് ആൻറ് ഡേ (2010),  ദ ഗ്രീൻ  ഹോർനറ്റ് (2011), ബാഡ് ടീച്ചർ (2011), വാട്ട് ടു എക്സ്പെക്റ്റ് വെൻ യു ആർ എക്സ്പെക്റ്റിംഗ്" (2012), "ദ കൌൺസെലർ"(2013), "ദ അദർ വുമൺ, സെക്സ് ടേപ്പ്,"  "ആനീ" (എല്ലാം 2014) എന്നിവയാണ്.

"*ബീയിംഗ് ജോൺ മാക്കോവിച്ച്"* (1999), "*വാനിലാ സ്കൈ"* (2001), "*ഗാംഗ്സ് ഓഫ് ന്യയോർക്ക്"* (2002) "*ദേർസ് സംതിംഗ് എബൌട്ട് മേരി"* (1998) എന്നീ ചിത്രങ്ങളിലെ അത്യൂജ്ജല വേഷങ്ങൾക്ക് അവർ നാലു ഗോൾഡൻ ഗ്ലോബ് പുരസ്കാരങ്ങൾക്ക് നാമനിർദ്ദേശം ചെയ്യപ്പെട്ടിരുന്നു. 2013 ൽ 40 വയസിനു മുകളിൽ പ്രായമുള്ള ഏറ്റവും കൂടുതൽ പ്രതിഫലം പറ്റുന്ന ഹോളിവുഡ് നടിയായിരുന്നു അവർ. 

## ജീവിതരേഖ
1972 ഓഗസ്റ്റ് 30 ന് കാലിഫോർണിയയിലെ സാൻ ഡിയേഗോയിൽ, ഒരു ഇറക്കുമതി/കയറ്റുമതി ഏജന്റായിരുന്ന ബില്ലിയുടെയും (മുമ്പ്, ഏർലി) കാലിഫോർണിയ എണ്ണക്കമ്പനിയായ യുനോകാലിൽ ഫോർമാനായി ജോലി ചെയ്തിരുന്ന എമിലിയോ ഡയസിന്റെയും മകളായി കാമറൂൺ മിഷേൽ ഡയസ് ജനിച്ചു. ഡയസിന് ചിമെനെ എന്നൊരു മൂത്ത സഹോദരികൂടിയുണ്ട്. പിതാവിന്റെ കുടുംബം ക്യൂബൻ വംശജരാണ്. ഡയസിന്റെ പൂർവ്വികർ സ്പെയിനിൽ നിന്ന് ക്യൂബയിലേക്ക് എത്തിയവരാണ്. തന്റെ നേരിട്ടുള്ള സ്പാനിഷ് പൂർവ്വികർ കാഡിസ് പട്ടണത്തിൽ നിന്നുള്ളവരാണെന്ന് ഡയസ് ഒരിക്കൽ പറഞ്ഞു. പിന്നീട്, ഫ്ലോറിഡയിലെ ടാമ്പയിലെ വൈബോർ സിറ്റിയിൽ സ്ഥിരതാമസമാക്കിയ അവർ തുടർന്ന് പിതാവ് ജനിച്ച ലോസ് ഏഞ്ചൽസ് പ്രദേശത്തേക്ക് താമസം മാറി. അമ്മയ്ക്ക് പ്രധാനമായും ഇംഗ്ലീഷ്, ജർമ്മൻ വംശപാരമ്പര്യമുണ്ട്.

ലോംഗ് ബീച്ചിൽ വളർന്ന ഡയസ്, ലോസ് സെറിറ്റോസ് എലിമെന്ററി സ്കൂളിലും തുടർന്ന് ലോംഗ് ബീച്ച് പോളിടെക്നിക് ഹൈസ്കൂളിലും പഠിച്ചു, അവിടെ റാപ്പർ സ്നൂപ് ഡോഗിന്റെ സഹപാഠിയായിരുന്നു അവർ. ഹൈസ്കൂളിൽ പഠിക്കുമ്പോൾ തന്നെ, 16 വയസ്സിൽ എലൈറ്റ് മോഡൽ മാനേജ്മെന്റുമായി ഒരു മോഡലിംഗ് കരാറിൽ ഒപ്പുവച്ച അവർ കാൽവിൻ ക്ലീൻ, ലെവീസ് എന്നിവയുടെ പരസ്യങ്ങളിൽ പ്രത്യക്ഷപ്പെട്ടു. അടുത്ത വർഷം, 17 വയസ്സുള്ളപ്പോൾ, 1990 ജൂലൈ ലക്കത്തിലെ സെവൻറ്റീൻ മാസികയുടെ കവറിൽ അവരുടെ ഫോട്ടോ അച്ചടിച്ചുവന്നു. ഡയസ് ഓസ്ട്രേലിയയിൽ 2 മുതൽ 3 മാസം വരെ മോഡലിംഗ് ജോലി ചെയ്യുകയും 1991 ൽ സിഡ്നിയിൽ കൊക്കകോളയ്ക്കായി ഒരു പരസ്യ ചിത്രീകരണത്തിൽ സഹകരിക്കുകയും ചെയ്തു.

## അവലംബം
മേരി ടെയ്‍ലർ മൂർ

**മേരി ടെയ്‍ലർ മൂർ** (ജീവിതകാലം: ഡിസംബർ 29, 1936 – ജനുവരി 25, 2017) ഒരു അമേരിക്കൻ നടിയായിരുന്നു. ടെലിവിഷൻ പരമ്പരയായ "*ദ മേരി ടെയ്‍ലർ മൂർ ഷോ"* (1970–1977) യിലെ മേരി റിച്ചാർഡ് എന്ന കഥാപാത്രം,  "*ദ ഡിക്ക് വാൻ ഡൈക് ഷോ"* (1961–1966) യിലെ ലോറ പെട്രീ എന്നീ കഥാപാത്രങ്ങളിലൂടെയാണ് അവർ കൂടുതൽ അറിയപ്പെടുന്നത്. 1967 ലെ ചിത്രമായ "*തറോലീ മോഡേൺ മില്ലീ",* 1980 ലെ "*ഓർഡിനറി പീപ്പിൾ"* എന്നീ ചിത്രങ്ങളിൽ ടെലിവിഷൻ സീരിയലുകളിൽനിന്നു തികച്ചും വ്യത്യസ്തമായ അഭിനയമാണ് അവർ കാഴ്ചവച്ചത്. ഈ ചിത്രങ്ങളിലെ അഭിനയത്തിന് മികച്ച നടിയ്ക്കുള്ള അക്കാദമി അവാർഡിന്  അവർ പരിഗണിക്കപ്പെടുകയും ചെയ്തു.

## അവലംബം

വർഗ്ഗം:1936-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:ന്യുമോണിയ ബാധിച്ച് മരിച്ചവർ
ബെറ്റി മിഡ്‍ലർ

**ബെറ്റി മിഡ്‍ലർ** (ജനനം: ഡിസംബർ 1, 1945)  ഗായികയും ഗാനരചയിതാവും നടിയും, ഹാസ്യനടിയും സിനിമാ നിർമ്മാതാവുമൊക്കെയായിരുന്ന അമേരിക്കൻ വനിതയാണ്. ഹവായിയിലെ ഹോണോലുലുവിൽ ജനിച്ചു. 1960 കളിൽ തിരക്കേറിയ താരമാകുന്നതിനു മുമ്പ് അനേകം നാടകങ്ങളിലും അഭിനയിച്ചിരുന്നു. ദി റോസ് (1979) എന്ന സംഗീത നാടകചലച്ചിത്രത്തിലൂടെയാണ് മിഡ്‌ലർ ആദ്യമായി അഭിനയിച്ചത്. അത് മികച്ച നടിക്കുള്ള ഗോൾഡൻ ഗ്ലോബ് അവാർഡ് - മോഷൻ പിക്ചർ കോമഡി അല്ലെങ്കിൽ മ്യൂസിക്കൽ അവാർഡ് , കൂടാതെ മികച്ച നടിക്കുള്ള അക്കാദമി അവാർഡിനുള്ള നാമനിർദ്ദേശവും നേടി.

## Discography

; Studio albums

*1972: *[[The Divine Miss M]]*
*1973: *[[Bette Midler (album)|Bette Midler]]*
*1976: *[[Songs for the New Depression]]*
*1977: *[[Broken Blossom]]*
*1979: *[[Thighs and Whispers]]*
*1983: *[[No Frills (Bette Midler album)|No Frills]]*
*1990: *[[Some People's Lives]]*

*1995: *[[Bette of Roses]]*
*1998: *[[Bathhouse Betty]]*
*2000: *[[Bette (album)|Bette]]*
*2003: *[[Bette Midler Sings the Rosemary Clooney Songbook|Sings the Rosemary Clooney Songbook]]*
*2005: *[[Bette Midler Sings the Peggy Lee Songbook|Sings the Peggy Lee Songbook]]*
*2006: *[[Cool Yule]]*
*2014: *[[It's the Girls!]]* 
 

## Tours

*1970–72: *[[Continental Baths]] Tour*
*1972:      *Cross Country Tour*
*1973:      *The Divine Miss M Tour*
*1975:      *Clams on the Half Shell Revue*
*1975–76: *The Depression Tour*
*1977–78: *An Intimate Evening with Bette*
*1978:      *The Rose Live in Concert*
*1978:      *World Tour*
*1979–80: *Bette! Divine Madness*
*1980:      *Divine Madness: Pasadena*
*1982–83: *De Tour*
*1993:      *[[Experience the Divine]]*
*1994:      *Experience the Divine Again!*
*1997:      *[[Diva Las Vegas]]*
*1999:      *Bathhouse Betty Club Tour*
*1999–2000: *The Divine Miss Millennium Tour*
*2003–04: *[[Kiss My Brass]]*
*2005:      *Kiss My Brass Down Under
*2008–10: *The Showgirl Must Go On*
*2015: *Divine Intervention Tour'' 

## സിനിമകൾ

### Film

### Television

## സ്റ്റേജ് ഷോകൾ

## അവാർഡുകൾ

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:ഗ്രാമി പുരസ്കാര ജേതാക്കൾ
ലിവ് ഉൾമാൻ

**ലിവ് ജൊഹാന്നെ ഉൾമാൻ** (ജനനം: 16 ഡിസംബർ 1938)  ഒരു നോർവീജിയൻ അഭിനേത്രിയും സിനിമാ സംവിധായികയുമാണ്. "*[[The Emigrants]]"* (1971) എന്ന സിനിമയിലെ അഭിനയത്തിന് അവർക്ക് ഏറ്റവും മികച്ച നടിയ്ക്കുള്ള ഗോൾഡൻ ഗ്ലോബ് പുരസ്കാരം 1972 ൽ ലഭിച്ചിരുന്നു. മറ്റു നാലു തവണ ഈ അവാർഡിനു പരിഗണിക്കപ്പെട്ടിരുന്നു.

## സിനിമകൾ

### As actress

### സംവിധാനം ചെയ്ത ചിത്രങ്ങൾ

## അവലംബം
ഡോറിസ് ഡേ

വിരമിച്ച അമേരിക്കൻ അഭിനേത്രിയും ഗായികയും മൃഗസംരക്ഷണപ്രവർത്തകയുമാണ് **ഡോറിസ് ഡേ** (ജനനം: ഡോറിസ് മേരി ആൻ കപ്പെൽഹോഫ് എന്ന പേരിൽ ഏപ്രിൽ  3, 1922 ജനിച്ചു)

## ആദ്യകാലജീവിതം
ഡോറിസ് മേരി ആൻ കപ്പെൽഹോഫ് 1922/1923 ഏപ്രിൽ 3 ന് സിൻസിനറ്റിയിൽ ഒരു വീട്ടമ്മയായ അൽമ സോഫിയയുടെയും ഒരു സംഗീതാദ്ധ്യാപകനായ വില്ല്യം ജോസഫ് കപ്പെൽഹോഫിൻറെയും മകളായി ജനിച്ചു. അവരുടെ മുത്തശ്ശനും മുത്തശ്ശിയുമെല്ലാം ജർമ്മനിയിൽനിന്നുള്ള കുടിയേറ്റക്കാരായിരുന്നു.

## അഭിനയജീവിതം
1950കളിലും 60കളിലും ഹോളിവുഡിന്റെ താരറാണി ആയിരുന്ന ഡോറിസ്,പ്രശസ്ത സംവിധായകൻ ആൽഫ്രഡ് ഹിച്ച്‌കോക്കിന്റെ **ദ് മാൻ ഹൂ ന്യൂ ടൂ മച്ച്**,**ദാറ്റ് ടച്ച് ഓഫ് മിങ്ക്**എന്നീ രണ്ട് സിനിമകളിൽ അഭിനയിച്ചതോടെയാണ് ജനപ്രീതിയിലേക്കുയർന്നത്.
കെ സെറ സെറ,വാട്ട് വിൽ ബി വിൽ ബി എന്ന പ്രശസ്ത ഗാനത്തിലെ സ്വരമാധുരി ഡോറിസിൻറ്റേതാണ്.

## അവലംബം


## കുറിപ്പുകൾ

വർഗ്ഗം:1922-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
ഉമ തുർ‌മാൻ

**ഉമ കരുണ തുർമാൻ**  (ജനനം : ഏപ്രിൽ 29, 1970)  ഒരു അമേരിക്കൻ അഭിനേത്രിയും മോഡലുമാണ്. അവർ റൊമാന്റിക്ക് കോമഡി സിനിമകളിലും നാടകങ്ങളിലും സയൻസ് ഫിക്ഷൻ, ആക്ഷൻ സിനിമകൾ എന്നിങ്ങനെ പലവിധ ചിത്രങ്ങളിൽ വ്യത്യസ്ത വേഷങ്ങൾ അവതരിപ്പിച്ചിട്ടുണ്ട്.  

## അഭിനയിച്ച ചിത്രങ്ങൾ

## ടെലിവിഷൻ

## അവലംബം

വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ അജ്ഞേയതാവാദികൾ
വർഗ്ഗം:ഇന്ത്യയിൽ പ്രവാസികളായ അമേരിക്കക്കാർ
അക്‌സിനിയ മിഹായ്‌ലോവ

ബൾഗേറിയൻ വിവർത്തകയും പത്രാധിപയും കവയിത്രിയുമാണ്  **അക്‌സിനിയ മിഹായ്‌ലോവ** (English: **Aksinia Mihaylova** (). അസ്‌കിനിയ (**Askinia**) എന്ന പേരിലും ഇവർ അറിയപ്പെടുന്നുണ്ട്.
## ജീവിത രേഖ
1963 ഏപ്രിൽ 13ന് വടക്കുപടിഞ്ഞാറൻ ബൾഗേറിയയിൽ ജനിച്ചു. 2015ന്റെ ആദ്യത്തിൽ സോഫിയയിൽ ആയിരുന്നു താമസം. ബൾഗേറിയയിലെ വ്രാറ്റ്‌സ നാഗരത്തിലെ ഫ്രഞ്ച് സ്‌കൂളിൽ വിദ്യാഭ്യാസം നേടി. സോഫിയ സർവ്വകലാശാലയിലെ സ്ലാവിക് ഭാഷാപഠന വിഭാഗത്തിലും സോഫിയയില സ്‌റ്റേറ്റ് ഇൻസ്റ്റിറ്റ്യൂട്ട് ഓഫ് ലൈബ്രറി സ്റ്റഡീസിലും ഉപരിപഠനം നടത്തി. 
ബൾഗേറിയയിലെ 10ആമത്തെ ഏറ്റവും വലിയ നഗരമായ ഷുമെനിലെ ഒരു പ്രാദേശിക ലൈബ്രറിയിൽ രണ്ടു വർഷം ജോലി ചെയ്തു. 
1990ൽ ആഹ്,മരിയ എന്ന സ്വതന്ത്ര സാഹിത്യ മാസിക പുറത്തിറക്കുന്നതിൽ സഹായിച്ചു. ഇതിന്റെ പത്രാധിപ സമിതി അംഗമായി പ്രവർത്തിച്ചു.
1994 മുതൽ 1998വരെ പാരഡക്‌സ് പബ്ലിഷിങ് ഹൗസിന് വേണ്ടി പ്രവർത്തിച്ചു.

## സാഹിത്യ ജീവിതം
30ൽ അധികം ഗ്രന്ഥങ്ങൾ ബൾഗേറിയൻ ഭാഷയിലേക്ക് വിവർത്തനം ചെയ്തു പ്രസിദ്ധീകരിച്ചു. 
ഫ്രഞ്ച് സാഹിത്യകാരനായ ജോർജ്‌സ് ആൽബർട്ട് ബറ്റയ്‌ല്ലേ,  ഫ്രഞ്ച് നോവലിസ്റ്റും നാടകകൃത്തുമായിരുന്നു ഴാങ് ഷെനെ എന്നീവരുടേതടക്കമുള്ള ഗദ്യങ്ങളും പദ്യങ്ങളും വിവർത്തനം ചെയ്തിട്ടുണ്ട്. ലിത്വാനിയൻ, ലാറ്റ്‌വിയൻ കവിതാ സമാഹാരങ്ങളും പ്രസിദ്ധീകരിച്ചിട്ടുണ്ട്. 
ബൾഗേറിയൻ ഭാഷയിൽ തന്റെ സ്വന്തമായ അഞ്ചു കവിതാ സമാഹാരങ്ങളും പുറത്തിറക്കിയിട്ടുണ്ട്. അക്‌സിനിയയുടെ കവിതകൾ 13 യൂറോപ്പ്യൻ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. കൂടാതെ, തുർക്കി, അറബിക്, ചൈനീസ്, ജാപ്പനീസ് ഭാഷകളിലേക്കും ഇവരുടെ കവിതകൾ വിവർത്തനം ചെയ്യപ്പെട്ടിട്ടുണ്ട്..
## അംഗീകാരങ്ങൾ
ഫ്രഞ്ച് ഭാഷയിൽ എഴുതിയ Ciel à Perdre എന്ന പുസ്തകത്തിന് പ്രശസ്തനായ ഫ്രഞ്ചുകവിയായിരുന്നു ഗിയ്യോം അപ്പോലിനേറിന്റെ സ്മരണാർത്ഥം ഏർപ്പെടുത്തിയ 2014ലെ പ്രിക്‌സ് ഗിയ്യോം അപ്പോലിനേർ അവാർഡ് ലഭിച്ചു.

എഴുത്തുകാരുടെ ആഗോള സംഘടനയായ പെൻ ഇന്റർനാഷണലിന്റെ ബൾഗേറിയൻ ചാപ്റ്റർ, അസോസിയേഷൻ ഓഫ് ബൾഗേറിയൻ റൈറ്റേഴ്‌സ്, യൂനിയൻ ഓഫ് ബൾഗേറിയൻ ട്രാൻസലേറ്റേഴ്‌സ് എന്നീ സംഘടനകളിൽ അംഗമാണ്.

## അവലംബം

വർഗ്ഗം:കവയിത്രികൾ
വർഗ്ഗം:ബൾഗേറിയ
വർഗ്ഗം:വിവർത്തകർ
വർഗ്ഗം:1963-ൽ ജനിച്ചവർ